मौद्रिक नीति 2011-12 की पहली तिमाही समीक्षा : डॉ. डी. सुब्‍बाराव, गवर्नर का प्रेस वक्‍तव्‍य\n''सबसे पहले मैं भारतीय रिज़र्व बैंक की ओर से वर्ष 2011-12 के लिए मौद्रिक नीति की इस पहली तिमाही समीक्षा में आप सभी का स्‍वागत करता हूँ।\n2. कुछ क्षण पहले हमने इस समीक्षा में शामिल मौद्रिक नीति उपायों को प्रकाशित किया है। वर्तमान समष्टि आर्थिक स्थिति के एक आकलन के आधार पर उसका पुन: उल्‍लेख करते हुए हमने निर्णय लिया है कि :\nचलनिधि समायोजन सुविधा (एलएएफ) के अंतर्गत नीति रिपो दर को 50 आधार अंकों तक बढ़ाया जाए। तदनुसार, रिपो दर 7.5 प्रतिशत से बढ़कर 8.0 प्रतिशत हो जाएगी।\n3. इसके परिणामस्‍वरूप चलनिधि समायोजन सुविधा के अंतर्गत रिपो दर से कम 100 आधार अंकों के अंतर के साथ निर्धारित प्रत्‍यावर्तनीय रिपो दर स्‍वत: 7.0 प्रतिशत पर समायोजित हो जाती है। उसी प्रकार रिपो दर से अधिक 100 आधार अंकों के अंतर के साथ निर्धारित सीमांत स्‍थायी सुविधा (एमएसएफ) दर 9.0 प्रतिशत पर समायोजित होती है।\n4. ये परिवर्तन इस घोषणा के बाद तत्‍काल प्रभाव से लागू होंगे।\n5. यह नीति निर्णय दो व्‍यापक अवधारणाओं द्वारा संसूचित किया गया है।\n6. पहला, मॉंग दबाव मज़बूत बने हुए हैं। जैसाकि हमने3मई के नीति वक्‍तव्‍य में उल्‍लेख किया है, मुद्रास्‍फीति को वर्ष 2011-12 की पहली छमाही में उच्‍चतर रहने की आशा की गई थी। अब तक वास्‍तविक मुद्रास्‍फीति आशा से अधिक रही है। खासकर गैर-खाद्य विनिर्मित उत्‍पाद मुद्रास्‍फीति उल्‍लेखनीय रूप से पिछले छह वर्षों के दौरान4प्रतिशत की औसत दर से अधिक रही है। कच्‍चे तेल की कीमतें अस्थिर बनी रहीं और वे एक प्रमुख जोखिम कारक हैं। लागू घरेलू ईंधन कीमतों में हाल की वृद्धि तथा कतिपय खाद्य मदों के लिए न्‍यूनतम समर्थन मूल्‍य भी मुद्रास्‍फीति को दबाव में डाले रखेंगे।\n7. दूसरी अवधारणा जिसने नीति निर्णय को आकार दिया है वह यह कि ऐसे संकेत हैं कि वृद्धि में खासकर कुछ ब्‍याज दर संवेदी क्षेत्रों के संबंध में सुधार शुरू हो गया है। तथापि, अभी तक किसी तीव्र अथवा आधार वाली मंदी का कोई प्रमाण नहीं है। कई संकेतक जैसे कि निर्यात और आयात, अप्रत्‍यक्ष कर संग्रह, कंपनी विक्रय और आय तथा बैंक ऋण के लिए मॉंग यह प्रस्‍तावित करते हैं कि मॉंग सुधर रही है लेकिन सुधार धीरे-धीरे हो रहा है।\n8. यद्यपि, विगत की मौद्रिक कार्रवाईयों के प्रभाव अभी अंतरित हो रहे हैं, समग्र वृद्धि-मुद्रास्‍फीति परिदृश्‍य पर विचार करते हुए हमने निर्णय लिया है कि यह आवश्‍यक है कि मुद्रास्‍फीति-विरोधी रूझान को बनाए रखा जाए।\n9. अब मैं हमारी मौद्रिक नीति रूझान के तीन व्‍यापक रूपरेखाओं को बताना चाहूँगा। वे निम्‍नानुसार हैं :\nब्‍याज दर का एक वातावरण बनाए रखना जो मुद्रास्‍फीति में नरमी लाए और मुदस्‍फीति अपेक्षाओं को नियंत्रित रख सके;\nविकास की प्रवृति अत्‍यधिक नीचे गिरने के जोखिम का प्रबंध करना;\nऔर अंतत: यह सुनिश्चित करने के लिए चलनिधि का प्रबंध करना कि वित्तीय प्रणाली पर अत्‍यधिक दबाव डाले बिना मौद्रिक अंतरण प्रभावी बना रहे।\n10. आज की नीतिगत कार्रवाईयों से निम्‍नलिखित परिणाम अपेक्षित हैं :\nपहला, मॉंग पर पूर्व में की गई कार्रवाईयों का संचयी प्रभाव प्रबल होगा;\nदूसरा, मुद्रास्‍फीति को नियंत्रित रखने की मौद्रिक नीति की प्रतिबद्धता की विश्‍वसनीयता बनी रहेगी और इसके कारण मध्‍य-अवधि अपेक्षाएं नियंत्रित रहेंगी;\nऔर तीसरा, नीति कार्रवाईयॉं इस मुद्दे को प्रबल करेंगी कि मॉंग और आपूर्ति दोनों की ओर से संपूरक नीति प्रतिक्रियाओं के अभाव में मज़बूत मौद्रिक नीतिगत कार्रवाईयों की आवश्‍यकता है।\n11. भविष्‍य में मार्गदर्शन के संबंध में, आगे चलकर मौद्रिक नीति का रूझान मुद्रास्‍फीति के आगामी प्रक्षेप पर निर्भर होगा जो बाद में घरेलू वृद्धि और वैश्विक पण्‍य मूल्‍यों की प्रवृत्तियों से निर्धारित होगा। रूझान में परिवर्तन, मुद्रास्‍फीति में सहनीय गिरावट के संकेतों से प्रेरित होगा।\nवैश्विक और घरेलू गतिविधियॉं\n12. नीति समीक्षा के एक भाग के रूप में हमने वैश्विक और घरेलू समष्टि आर्थिक परिस्थिति का सावधानीपूर्वक आकलन किया है। मैं कुछ समय बाद इसका सार प्रस्‍तुत करूँगा।\n13. आपको यह ज्ञात होगा कि3मई के रिज़र्व बैंक के वार्षिक नीति वक्‍तव्‍य में विकास-मुद्रास्‍फीति संभावना के कई जोखिम कारकों को उज़ागर किया गया था। इनमें से कई जोखिम अब प्रकट हो गए हैं।\n14. विश्‍वव्‍यापी स्‍तर पर देखें तो यूरो क्षेत्र में सरकारी देनदारी की समस्‍या विगत वर्ष के दौरान शुरू हुई थी, अब उस क्षेत्र की बड़ी अर्थव्‍यवस्‍थाओं के लिए भी खतरा बन गया है। इस बारे में अत्‍यधिक चिंता है कि क्‍या यूरो क्षेत्र इस सरकारी देनदारी की समस्‍या को सुलझाने के लिए आर्थिक रूप से अर्थक्षम, राजकोषीय रूप से वहनीय और राज‍नीतिक रूप से संभाव्‍य समाधान के लिए सहमत होगा। इस संबंध में 21 जुलाई को आयोजित यूरो क्षेत्र के नेताओं की बैठक में किया गया समझौता सकारात्‍मक गतिविधि है। तथापि इसका प्रभावी कार्यान्‍वयन अभी दिखाई देना बाकी है। अमरीका में सरकारों द्वारा देनदारी की चूक की चिंता वैश्विक पूँजी प्रवाहों के लिए संभाव्‍य बाधाकारी परिणामों के साथ वित्तीय बाज़ारों पर मंडरा रही है।\n15. मंद आर्थिक क्रियाकलापों के बावजूद उच्‍च पण्‍य मूल्‍यों के प्रभाव के अंतर्गत विकसित अर्थव्‍यवस्‍थाओं में भी मुद्रास्‍फीतिकारी दबाव उभरा है।\n16. विकसित अर्थव्‍यवस्‍थाओं के विपरीत उभरती बाज़ार अर्थव्‍यवस्‍थाएं (इएमइ) सामान्‍य रूप से बढ़े हुए पण्‍य मूल्‍यों और मज़बूत घरेलू मॉंग दोनों के कारण बढ़ रही मुद्रास्‍फीति से जूझ रही हैं। जबकि कुछ समय से दुतरफा सुधार की बात हो रही है उसका विकसित अर्थव्‍यवस्‍थाओं और उभरती बाज़ार अर्थव्‍यवस्‍थाओं पर बिलकुल अलग प्रभाव अब स्‍पष्‍ट रूप से दिखाई दे रहा है।\n17. भारत की समष्टि आर्थिक अनिवार्यता में एक महत्‍वपूर्ण विचार यह भी है कि वैश्विक स्थितियों का पण्‍यों की कीमतों पर क्‍या प्रभाव पड़ेगा।3मई को घोषित नीतिगत वक्‍तव्‍य के बाद कच्‍चे तेल सहित बहुत सी जिंसों की कीमतों में नरमी के संकेत दिखाई दिए जो विकसित अर्थव्‍यवस्‍थाओं में मॉंग कमज़ोर पड़ने को प्रकट करता है। यदि यह प्रवृत्ति कुछ और मज़बूत हो जाती तो स्‍फीतिकारी दबावों से कुछ राहत मिल जाती। तथापि, एक तिमाही बीतने के बाद भी गिरावट की यह प्रवृत्ति बहुत मज़बूत नहीं सिद्ध हुई है। विगत वर्ष की तुलना में कीमतें सामान्‍यतया अभी भी ज्‍यादा हैं। विकसित अर्थव्‍यवस्‍थाओं में मौद्रिक सख्‍ती की कोई तत्‍कालिक प्रत्‍याशा नहीं है, जिससे मॉंग के कमज़ोर पड़ने का प्रभाव चलनिधि की बहुतायत से उपलब्‍धता के कारण सम स्थिति में आ जाएगा।\n18. स्‍वदेशी अर्थव्‍यवस्‍था की ओर देखें तो वर्ष 2010-11 के दौरान आउटपुट में 8.5 प्रतिशत की बढ़ोतरी हुई। संशोधित और पुन: आधारित औद्योगिक उत्‍पादन सूचकांक (आइआइपी) से ज्ञात होता है कि विगत वर्ष की दूसरी छमाही में संवृद्धि की गति धीमे होने के शुरूआती संकेतों को कुछ बढ़ा-चढ़ाकर दिखाया गया था। वस्‍तुत: विगत वर्ष के दौरान पूरे समय संवृद्धि की गति में मज़बूती रही। हालांकि इस राजकोषीय वर्ष के प्रथम दो माह अर्थात् अप्रैल-मई 2011 के ऑंकड़ों से यह ज्ञात होता है कि इसमें कुछ नरमी की संभावना है।\n19.3मई के नीतिगत वक्‍तव्‍य में 2011-12 के लिए वास्‍तविक जीडीपी की संवृद्धि दर के आधार को 8 प्रतिशत के आसपास रखा गया था। यह इस प्रत्‍याशा पर आधारित था कि मानसून सामान्‍य रहेगा और कच्‍चे तेल की कीमतें औसतन 110 अमरीकी डॉलर प्रति बैरल रहेंगी। परावर्ती ऑंकड़ों से लगता है कि यह प्रत्‍याशा वैध है। इसलिए वास्‍तविक जीडीपी संवृद्धि के वर्तमान वर्ष के लिए बेसलाइन प्रोजेक्‍शन को 8.0 प्रतिशत पर रखा गया है।\n20. यह स्‍वीकार करना महत्‍वपूर्ण है कि आपूर्ति संबंधी बाधाओं, खासकर खाद्य और आधार संरचना, पर ध्‍यान देते समय यह प्रश्‍न सबसे आगे आता है कि मुद्रास्‍फीति के स्‍पष्‍ट दबावों के बिना वर्तमान संवृद्धि को बरकरार रखने में अर्थव्‍यवस्‍था की क्षमता क्‍या है। मुद्रास्‍फीति को बढ़ावा दिए बिना किसी भी समय-सीमा तक तेज़ी से विकास करते रहने के लिए अर्थव्‍यवस्‍था की क्षमता नीतियों के कार्यान्‍वयन पर निर्भर है; जिसके साथ संसाधनों का सही आबंटन हो, और जो मॉंग के अनुसार विभिन्‍न उत्‍पादों और सेवाओं की आपूर्ति को बनाए रखें।\n21. मुद्रास्‍फीति अभी भी प्रमुख समष्टि आर्थिक चिंता बनी हुई है। इस राजकोषीय वर्ष की पहली तिमाही के दौरान डब्‍ल्‍यूपीआइ हेडलाइन मुद्रास्‍फीति दर दो अंकों के आसपास बनी रही और मुद्रास्‍फीतिकारी दबावों का आधार बहुत व्‍यापक बना रहा। डब्‍ल्‍यूपीआइ मुद्रास्‍फीति का स्‍तर और निरंतरता दोनों ही चिंता का विषय हैं। प्रथम तिमाही में खाद्येतर विनिर्मित उत्‍पादों की मुद्रास्‍फीति7प्रतिशत से ऊपर रही जोकि यह स्‍पष्‍ट करती है कि क्षमता उपयोग के उच्‍च स्‍तरों पर संचालन करने वाले उत्‍पादक इनपुट पण्‍यों की बढ़ती कीमतों और मज़दूरी लागतों को उपभोक्‍ताओं पर डालने की स्थिति में हैं।\n22. मुद्रास्‍फीति के दबाव आर्थिक क्रियाकलाप में नरमी के संकेत के बावजूद स्‍पष्‍ट तौर पर बहुत मज़बूत हैं। यह भी महत्‍वपूर्ण है कि विगत तीन माह के दौरान पण्‍यों की कीमतों में नरमी रही, लेकिन न तो हेडलाइन डब्‍ल्‍यूपीआइ मुद्रास्‍फीति दर में कमी आई और न ही गैर-खाद्य विनिर्मित उत्‍पादों की मुद्रास्‍फीति में कमी हुई। यदि इस नरमी में बदलाव आता है तो पण्‍यों की कीमतें से कुछ समय तक मुद्रास्‍फीतिकारी दबाव रहेंगे, मॉंग में कुछ नरमी लाना जरूरी है ताकि मुद्रास्‍फीति नीचे रहे।\n23. हमारे3मई के नीतिगत वक्‍तव्‍य में हमने मुद्रस्‍फीति संभावना के प्रति वृद्धिशील जोखिम का उल्‍लेख किया था। कुछ वृद्धिशील जोखिमों पर कार्रवाई की गई है। इनमें शामिल हैं :\nप्रेट्रोलियम उत्‍पादों की कीमतों में ऊर्ध्‍वमुखी संशोधन;\nकुछ कृषिगत वस्‍तुओं के लिए न्‍यूनतम समर्थन मूल्‍य (एमएसपी) में उल्‍लेखनीय बढ़ोतरी; और\nअंतर्निहित मॉंग दबावों को दर्शाते हुए बढ़े हुए स्‍तरों पर गैर-खाद्य विनिर्मित उत्‍पाद मुद्रास्‍फीति का बने रहना।\n24. आगे जाकर कौन से कारक मुद्रास्‍फीति संभावना को आकार देंगे ? मैं उनमें से कुछ महत्‍वपूर्ण कारकों का उल्‍लेख करूँगा।\nपहला कारक दक्षिण-पश्चिमी मानसून का समग्र कार्यनिष्‍पादन होगा; स्‍थानिक और सामयिक दोनों वितरण महत्‍वपूर्ण होंगे।\nदूसरा कारक कच्‍चे तेल की कीमतें होंगी जिसकी निकट भविष्‍य में संभावना अनिश्चित है। हाल की प्रवृत्ति को देखते हुए तेल की कीमत वैश्विक सुधार की गति, चलनिधि स्थितियों और महत्‍वपूर्ण रूप से समग्र तेल आपूर्ति स्थिति के कारण अस्थिर बनी रह सकती है; और\nअंत में प्रेट्रोलियम उत्‍पादों और अन्‍य लागू मदों की कीमतों में वृद्धि के संबंध में नीति निर्णय का मुद्रास्‍फीति पर उल्‍लेखनीय प्रभाव पड़ेगा।\n25. हमारे3मई के नीतिगत वक्‍तव्‍य में जैसा बताया गया था कि मार्च 2012 के लिए डब्‍ल्‍यूपीआइ मुद्रास्‍फीति की वेसलाइन प्रत्‍याशा 6.0 प्रतिशत है, जिसमें ऊपर जाने की गुँजाइश है। हमने इस प्रत्‍याशा की समीक्षा की है। स्‍वदेशी मॉंग-आपूर्ति संतुलन, पण्‍यों की कीमतों की विश्‍वव्‍यापी प्रवृत्तियों और संभावित मॉंग संभावना को ध्‍यान में रखते हुए हमने मार्च 2012 के लिए डब्‍ल्‍यूपीआइ बेसलाइन मुद्रास्‍फीति की प्रत्‍याशा को बढ़ाकर 7.00 प्रतिशत कर दिया है। मैं पहले कही हुई बात को यहॉं दोहराना चाहूँगा कि कुछ और माह तक मुद्रास्‍फीति ऊपर ही रहने की संभावना है और फिर वर्ष के बाद में समय में इसमें नरमी आएगी।\n26. मुद्रास्‍फीति के वर्तमान परिदृश्‍य के बावजूद यह स्‍वीकार करना महत्‍वपूर्ण है कि विगत दशक के दौरान उब्‍ल्‍यूपीआइ और सीपीआइ दोनों ही प्रकार से आकलित औसत मुद्रास्‍फीति दर लगभग 5.5 प्रतिशत के आसपास रही। इसलिए मौद्रिक नीति में मुद्रास्‍फीति को 4.0-4.5 के दायरे में रखने का प्रयास रहेगा। यह स्थिति 3.0 प्रतिशत की मुद्रास्‍फीति दर के मध्‍यम आवधि के उद्देश्‍य के अनुरू होगा, जोकि भारत को वैश्विक अर्थव्‍यवस्‍था के व्‍यापक एकीकरण से संगत होगा।\n27. अब मौद्रिक अंतरण के बारे में एक महत्‍वपूर्ण लेकिन संक्षिप्‍त टिप्‍पणी। भारतीय रिज़र्व बैंक की मौद्रिक नीति कार्रवाई से संकेत लेते हुए अनुसूचित वाणिज्‍य बैंक अपनी डिपॉजिट और ऋण देने की दरें बढ़ाते रहे हैं। मार्च 2010 के बाद से इन बैंकों द्वारा अपनी मॉडल सावधि जमा दर में 225 आधार अंकों की बढ़ोतरी की जा चुकी है।\n28. ऋण देने के पक्ष को देखें तो जुलाई 2010 के बाद से बैंकों की मॉडल बेस रेट में 225 आधार अंकों की बढ़ोतरी हुई है, जोकि नीतिगत दरों के सुदृढ़ अंतरण को प्रकट करता है।\nचलनिधि और मौद्रिक स्थितियॉं\n29. चलनिधि और मौद्रिक स्थितियों की ओर हमारी मुद्रास्‍फीतिकारी-विरोधी नीति रूझान के अनुरूप चलनिधि स्थितियॉं सामान्‍य रूप से वर्ष 2011-12 में अब तक घाटे के स्‍वरूप में रही हैं। 22 जुलाई के ऑंकड़ों के अनुसार इस वर्ष के दौरान चलनिधि समायोजन सुविधा विंडो के माध्‍यम से दैनिक रूप में निवल चलनिधि लगभग `48,000 करोड़ डाली गई थी जो निवल मॉंग ओर मीयादी देयताओं (एनडीटीएम) के एक प्रतिशत के भीतर थी।\n30. मुद्रा आपूर्ति (एम3) की वर्तमान प्रवृत्ति तथा ऋण वृद्धि रिज़र्व बैंक की सांकेतिक सीमा से ऊपर बनी रही। उभरती हुई वृद्धि-मुद्रास्‍फीति गतिशीलता को देखते हुए वर्ष 2011-12 के लिए एम3 वृद्धि को नीचे की ओर संशोधित करते हुए इसे3मई के नीति वक्‍तव्‍य में निर्धारित 16.0 प्रतिशत से कम करते हुए 15.5 प्रतिशत रखा गया है। खाद्येतर बैंक ऋण वृद्धि अनुमान को भी 19.0 प्रतिशत से संशोधित करते हुए 18.0 प्रतिशत किया गया है।\n31. अब मैं वर्ष 2011-12 के लिए वृद्धि और मुद्रास्‍फीति के सांकेतिक अनुमानों के लिए कुछ जोखिमों का जिक्र करना चाहूँगा:\nपहला, विश्‍वव्‍यापी पण्‍य मूल्‍यों, विशेषकर तेल के मूल्‍यों के बारे में अनिश्चितता;\nदूसरा, चालू खाता घाटे को वित्त प्रदान करने के परिप्रेक्ष्‍य में पूँजी प्रवाह के बारे में अनिश्चितता;\nतीसरा, मानसून के प्रभाव से उत्‍पन्‍न खाद्य मुद्रास्‍फीति के प्रति जोखिम, उच्‍चतर न्‍यूनतम समर्थन मूल्‍य और प्रोटीन-समृद्ध मदों से संबंधित अपर्याप्‍त आपूर्ति कार्रवाई; और\nचौथा, वर्ष 2011-12 के लिए अनुमानित राजको‍षीय घाटे के प्रति उल्‍लेखनीय वृद्धिशील जोखिम क्‍योंकि राजकोषीय घाटा मॉंग दबावों का एक मुख्‍य स्रोत रहा है।\n32. इसके पहले कि मैं अपनी बात समाप्‍त करूँ, मैं यह कहना चाहूँगा कि रिज़र्व बैंक का यह मज़बूत विचार कि मुद्रास्‍फीति को नियंत्रित करना मध्‍यावधि के दौरान वृद्धि को बनाए रखने तथा संभावित वृद्धि दर बढ़ाने दोनों के लिए आवश्‍यक है। यह एक अनुकूल निवेश वातावरण का एक महत्‍वपूर्ण योगदान है जिस पर अर्थव्‍यवस्‍था की संभावित वृद्धि निर्भर करती है। राजकोषीय समेकन सरकारी उपभोग से अलग मॉंग और निवेश के प्रति पुनर्संतुलन के द्वारा जारी वृद्धि पथ में योगदान कर सकता है। न्‍यूनतर और स्‍थायी मुद्रास्‍फीति प्राप्‍त करने के रिज़र्व बैंक के प्रयास भी समेकित नीति कार्रवाईयों तथा खासकर खाद्य और मूलभूत सुविधा के संबंध में घरेलू आपूर्ति अवरोधों का समाधान करने के लिए संसाधन के आबंटनों से सहायता मिल सकती है।\n33. सरकार और रिज़र्व बैंक के लिए चुनौती है कि यह सुनिश्चित किया जाए कि मुद्रास्‍फीति को नीचे लाने में अल्‍पावधि में मॉंग को सीमित किया जाए लेकिन आपूर्ति कार्रवाई को प्रोत्‍साहित किया जाए ताकि मध्‍यावधि में अर्थव्‍यवस्‍था के संभावित उत्‍पादन का विस्‍तार किया जा सके।''\nप्रेस प्रकाशनी : 2011-2012/133


परज़ान की उड़ान - Hindi Filmibeat\n22 min ago सबसे बड़ी ईद मुबारक देते हैं सलमान खान-शाहरुख, पागल हुई फैंस की भीड़, शानदार तस्वीरें VIDEO\n| Published: Thursday, August 20, 2009, 13:27 [IST]\n'तुसी जा रहे हो, तुसी ना जाओ..' ये डॉयलॉग याद है आपको?\nफिल्म थी कुछ कुछ होता है. उसमें एक बाल कलाकार सारी फिल्म में दिखाई तो देता है लेकिन बात सिर्फ़ इशारों में करता है.\nफ़िल्म के आख़िर में बस एक डॉयलॉग बोलता है – तुसी जा रहे हो, तुसी ना जाओ.\nये डॉयलॉग बोलने वाला परज़ान दस्तूर अब बड़ा हो गया है.\nऔर इस हफ़्ते रिलीज़ हो रही फ़िल्म सिकंदर में मुख्य भूमिका में हैं.\nउनके अलावा इस फ़िल्म में हैं आर माधवन, संजय सूरी और आयशा कपूर. फिल्म के निर्माता हैं सुधीर मिश्रा और निर्देशक हैं पीयूष झा.\nफ़िल्म की कहानी चौदह साल के सिकंदर रज़ा के इर्द-गिर्द घूमती है और सिकंदर फ़ुटबॉल का दिवाना है.\nपरज़ान ने कुछ कुछ होता है के अलावा मोहब्बतें, ज़ुबैदा, कभी ख़ुशी कभी ग़म और हम-तुम जैसी कुछ बड़ी फिल्मों में काम किया है.\nफ़िल्म की तैयारी\nपरज़ान ने इस फ़िल्म के लिए काफ़ी तैयारी की है. उन्होंने बीबीसी को बताया कि ये एक बिल्कुल अलग अनुभव था. उन्होंने कहा ‘मैंने इससे पहले जितनी फ़िल्में की हैं उनके लिए मैंने कभी कोई तैयारी नहीं की’\nपरज़ान ने कहा कि उन्होंने शूटिंग शुरु होने से एक महीने पहले तक कश्मीर के बारे में ख़ूब रिसर्च की. इस दौरान वो वहां के हालात से विशेषकर बच्चों के हालात के बारे पूरी जानकारी रख रहे थे.\nइस फ़िल्म में परज़ान के साथ संजय सूरी भी हैं. परज़ान ने बीबीसी को बताया कि उन्होंने संजय सूरी के साथ कुछ साल पहले एक विज्ञापन में काम किया था इसलिए उनके साथ काम करने में उन्हें ख़ूब मजा़ आया.\nइस फ़िल्म का मुख्य किरदार फ़ुटबॉल का शौक़ीन है लेकिन परज़ान को खेलों का ज़्यादा शौक नहीं है औऱ इस फ़िल्म के लिए उन्हें तीन महीने तक फ़ुटबॉल सीखना पड़ा.\nपरज़ान बचपन में काफ़ी बड़ी-बड़ी फ़िल्में भी कर चुके हैं, तो आपको लगता होगा कि वो पर्दे के आगे अपनी पारी जारी रखेंगे. लेकिन उन्होंने अपने विकल्प खुले रखे हैं.\nपरजान ने बीबीसी को बताया कि वो 11 साल से पियानो बजा रहे हैं और अब उन्होंने अपना संगीत बनाना भी शुरु कर दिया है.\nउन्होंने कहा ‘करियर के तौर पर ये भी एक विकल्प है क्योंकि मुझे पियानो बजाना और नया संगीत रचना बहुत पसंद है’\nहालाँकि इसका ये मतलब नहीं कि परज़ान को अभिनय में करियर बनाने से गुरेज़ है. वो कहते हैं ‘अगर मुझे ऐक्टिंग को करियर बनाने का मौक़ा मिलता है तो क्यों नहीं, क्यूंकि मुझे अभिनय का शौक़ है, मुझे कैमरे के सामने रहने में मज़ा आता है.’\nअपनी उम्र के अधिकतर नौजवानों की तरह परज़ान दस्तूर शाहरुख़ ख़ान के बड़े फ़ैन हैं और कुछ कुछ होता है के दौरान शाहरुख़ के साथ ऊटी में बिताए लम्हों को बड़े चाव से याद करते हैं.\nStory first published: Thursday, August 20, 2009, 13:27 [IST]


दिल्ली में प्रचार के दौरान बोले गिरिराज सिंह, 8 फरवरी को कमल पर ही बटन दबाना तभी म’रेंगे ग’द्दार | द चौपाल\nHome राजनीति दिल्ली में प्रचार के दौरान बोले गिरिराज सिंह, 8 फरवरी को कमल...\nदिल्ली में प्रचार के दौरान बोले गिरिराज सिंह, 8 फरवरी को कमल पर ही बटन दबाना तभी म’रेंगे ग’द्दार\nदिल्ली में होने वाले विधानसभा चुनाव को लेकर सियासी घमासान शुरू हो गया है. 8 फरवरी को होने वाले विधानसभा चुनावों से पहले सभी दलों ने कमर कस की है और जमकर प्रचार-प्रसार करने में लग गये हैं. वहीं सभी दलों का एक दूसरे पर आरोप-प्रत्यारोप का दौर भी शुरू हो गया है. ऐसे में अपने बयानों से चर्चा में रहने वाले केंद्रीय मंत्री गिर्राज सिंह का बड़ा बयान सामने आया है.\nजानकारी के लिए बता दें गिर्राज सिंह ने मंगलवार को दिल्ली में एक सभा को संबोधित करते हुए अपील की है कि ‘ वे कमल को वोट देन तभी गद्दार मरेंगे’. उन्होंने आगे कहा है कि जब तक दिल्ली में बीजेपी की सरकार नही आएगी तब तक देश के गद्दारों का अंत नही होगा. जनता को यही बात समझकर कमल के फूल पर वोट डालना है.\nदिल्ली में होने वाले चुनावों से पहले इस तरह की बयानबाजी सामने आ रही है. इससे पहले सोमवार को रिठाला में प्रचार करने पहुंचे केंद्रीय मंत्री अनुराग ठाकुर ने भी सभा को संबोधित करते हुए कहा कि “अभी जरूरत है कि 8 तारीख को कमल पर बटन दबाएं. कमल पर बटन दबाओगे तभी गद्दार मरेंगे. जोर से बोलिए भारत माता की जए, भारत माता की जए, वंदे मातरम्, वंदे मातरम्इ. तनी जोर से नारे लगाइए की इसकी आवाज शाहीन बाग से होते हुए केजरीवाल के कान से होते हुए, राहुल गांधी से होते हुए पाकिस्तान तक जाए.”\nगौरतलब है कि इस सभा में आगे उन्होंने कहा कि “राहुल गांधी, अरविंद केजरीवाल और कम्युनिस्ट टुकड़े-टुकड़े गैंग के साथ हैं. ये लोग शाहीन बाग में आंदोलन कर रहे हैं. देश की जनता को इन्हें जवाब देना होगा. ” बीजेपी नेता ने कहा कि कुछ लोग देश को तोड़ने के लिए और अराजकता फैलाने के लिए लोगों में नफरत पैदा कर रहे हैं. कहा, “शाहीन बाग से देश विरोधियों द्वारा हिंदुस्तान के बहुसंख्यक, देश की आज़ादी और संविधान को चुनौती दी जा रही है. शाहीन बाग को केजरीवाल और आम आदमी पार्टी अपना समर्थन देकर दिल्ली में भय का माहौल बना रहे है. इससे बहुसंख्यक लोग आशंकित है.”\nPrevious articleविधानसभा चुनाव से पहले सफाई कर्मचारियों के इस बड़े नेता ने बीजेपी से नाता तोड़ थामा आप का दामन\nNext articleCM की कुर्सी पाने के लिए जानिए कैसे झुकी शिवसे’ना कां’ग्रेस के आगे, मंत्री अशोक चव्हाण ने खोला रा’ज\nराहुल गाँधी ने एक बार फिर पीएम मोदी पर साधा नि’शाना,...\nभाजपा सांसद साक्षी महाराज ने मुस्लिमों को लेकर की टिपण्णी, बोले...\nएलपीजी सिलेंडर को लेकर जल्द ही आ सकता है नया नियम...


जब 13 सितंबर को सरदार पटेल ने दिया था हैदराबाद पर पुलिस कार्यवाही का आदेश\nआजादी से पहले हैदराबाद फ्रांस के बराबर क्षेत्रफल और आबादी वाली एक छोटी सी रियासत थी । इसका क्षेत्रफल 82 313 वर्ग मील और आबादी लगभग सवा दो करोड़ की थी। इस राज्य की 89% जनसंख्या हिंदू थी । कासिम रिजवी रजाकार मुसलमानों की जमात का अगुआ था और रियासत का नवाब निजाम पर भारी पड़ता था। वह अलग देश के रूप में रहना चाहता था ।उसने रजाकारों की सहायता से लूटपाट और हिंदुओं को डराना धमकाना आरंभ कर दिया । जिसका उल्लेख पंडित नेहरू ने असेंबली में भी किया था । रेलगाड़ी लूट ली जाती थी। इधर निजाम ने संयुक्त राष्ट्र संघ में समझौते का मुद्दा उठाया और भारतीय सेना से लड़ने की तैयारी आरंभ कर दी । सरदार पटेल की अपील जब निजाम ने नहीं मानी तो 13 सितंबर 1948 को भारतीय पुलिस ने चढ़ाई कर दी और 17 सितंबर को सत्ता अपने हाथ में ले ली । 1 नवंबर 1948 को निजाम के अधीन ही रखकर भारतीय संघ में मिला दिया गया। हाथ जोड़कर नवाब हैदराबाद सरदार पटेल की शरण में आ गया । उसी समय का फोटो हमने यहां पर दिया है ।इस पुलिस कार्यवाही को ऑपरेशन पोलो का नाम दिया गया था ।\nसरदार पटेल ने हैदराबाद को भारत के साथ मिलाने के लिए सरकारी कर्मचारियों अधिकारियों को छोड़कर अन्य लाइसेंसधारी लोगों से हथियार जमा कराने का आदेश जारी किया । तब उन्होंने एक दिन कह दिया ” हैदराबाद में पुलिस एक्शन । ” सरदार ने मेजर जनरल जे एन चौधरी को इस कार्यवाही की बागडोर सौंपी ।सरदार ने देहरादून के सर्किट हाउस से यह आदेश दिया था। जहां वह स्वास्थ्य लाभ कर रहे थे । उन्होंने जनरल को वहीं बुलाकर सब कुछ समझाया और जनरल से अनेकों प्रशन अपनी ओर से किए । सरदार का प्रमुख प्रश्न यही था कि आप कितनी देर में यह कार्यवाही पूर्ण कर सकते हैं ? तब जनरल चौधरी ने कहा कि अधिक से अधिक 10 दिन में और कम से कम6दिन में यह कार्य पूर्ण हो जाएगा। चौधरी ने कहा ” सर ! यदि आप मुझे सोमवार को प्रात: वहां भेजेंगे तो मैं पूरा कार्य करके शनिवार दोपहर को पुणे में रेस देखने आ जाऊंगा ।”\nसरदार पटेल ने हंसते हुए जनरल से कहा ” रास्कल बदमाश ! यह सैनिक ढंग से शाकाहारी भोजन होगा समय का प्रश्न नहीं दोहराया ।”\n12 सितंबर 1948 को जिन्ना की मृत्यु हो गई तो संयोग देखिए कि अगले दिन हैदराबाद पर कार्यवाही प्रारंभ हो गई और निजामशाही की भी मौत हो गई। किसके बल से ? – भारत के पौरुष के प्रतीक — सरदार के आत्मबल से ।\nसरदार से पश्चिम बंगाल के तत्कालीन मुख्यमंत्री डॉक्टर बी सी राय ने पूछा कि जिन्ना की मृत्यु पर क्या भारतीय झंडा झुका दिया जाए ? – तो पटेल का उत्तर था कि क्या वहआपका संबंधी था ? यद्यपि बाद में अंतरराष्ट्रीय शिष्टाचार का निर्वाह करते हुए झण्डा झुकाए गए । परंतु सरदार का मन नहीं था । सरदार के पश्चात हमारे देश के नेताओं ने जिन्ना को अपना संबंधी मान लिया ।\nसरदार पटेल के व्यक्तित्व का ही प्रभाव था कि नवाब जूनागढ़ को अपनी रियासत को छोड़कर भागना पड़ गया था । नवाब को अपने कुत्ते अपनी बेगमों से भी अधिक प्रिय थे । नवाब भागते समय इतना भयभीत था कि वह अपनी बेगम को भी हवाई अड्डे पर समय से न पहुंचने के कारण छोड़कर भाग गया था । उसने अपनी बेगम की प्रतीक्षा करनी भी उचित नहीं समझी थी । 20 फरवरी 1948 को जूनागढ़ में जनमत संग्रह के पश्चात भारत में अपना विलय कर दिया। जब सरदार पटेल विजयी मुद्रा में यहां आए तो उन्होंने सोमनाथ के मंदिर के जीर्णोद्धार की घोषणा की । इस प्रकार एक मुस्लिम शासक का अंत तो इस रियासत से हुआ ही साथ ही सरदार पटेल के एक मजबूत निर्णय से इतिहास के एक कलंक को धोने में भी सहायता मिली।हमें ऐसे ही तेजस्वी नेतृत्व की आवश्यकता है । सरदार पटेल के उस ऐतिहासिक निर्णय को जो उन्होंने 13 सितंबर 1948 को लिया था , आज सारा राष्ट्र श्रद्धा से नमन करता है ।डॉ राकेश कुमार आर्य\nPrevious हिन्दू राष्ट्र स्वप्नदृष्टा : बंदा वीर बैरागी\nNext विजयी विश्व तिरंगा प्यारा के रचनाकार श्यामलाल गुप्त पार्षद जी की जयंती के अवसर पर


CFMS Bihar Employee Salary Slip 2022 :- बिहार राज्य के वित्तीय विभाग द्वारा सभी सरकारी कर्मचारियों को सरकार द्वारा ऑनलाइन माध्यम से सेलरी स्लिप, Budget Allotment, Bill Report चेक ,Pay Slip (वार्षिक व मासिक सैलरी स्लिप )देखने की सुविधा को ऑनलाइन उपलब्ध कराई गयी है यह सुविधा राज्य के सरकारी कर्मचारियों को e-Nidhi CFMS Bihar Portal के माध्यम से प्राप्त होंगी। CFMS Bihar Salary Slip (कर्मचारी वेतन पर्ची ) तथा Bill Report Check को अब राज्य के सरकारी कर्मचारी पोर्टल पर लॉगिन के माध्यम से प्राप्त कर सकेंगे।आवेदकों को उनके पेमेंट भुगतान में मिलने वाले (भत्ते, वेतन कटौती, प्रोविडेंट फंड) से जुडी सभी प्रकार की जानकारी को bihar.gov.in के माध्यम से उपलब्ध कराया जाता है। पोर्टल का यह लाभ राज्य के सरकारी कर्मचारी उठा सकेंगे।\nआज के लेख में हम आपको CFMS Bihar की आधिकारिक वेबसाइट e-nidhi.bihar.gov.in की सहायता से Salary Slip,Bill Report Check करने प्रोसेस को बताने जा रहे हैं। e-nidhi.bihar.gov.in पर Salary Slip check method ,बिहार पे- स्लिप कैसे निकालें ,CFMS Bihar Bill Report Check कैसे करें ? आदि की जानकारी आज हम आपको देने जा रहे हैं। e-Nidhi CFMS Bihar Employee Salary Slip से सम्बंधित जानकारी के लिए आर्टिकल को पूरा पढ़ें।\nCFMS Bihar (e-nidhi.bihar.gov.in) क्या है ?\nE-nidhi Employee Salary Slip 2022 highlights\nFMS BIHAR Portal पर सेवाएं\ne-Nidhi Bihar पर कर्मचारी वेतन पर्ची ऐसे चेक करें\nSalary Slip download कैसे करें ?\nCFMS Bihar 2022: Salary Slip,Bill Report Check FAQ\ne-nidhi.bihar.gov.in सीएफएमएस (Comprehensive Financial Management System)बिहार की एक आधिकारिक वेबसाइट है। cfms जिसे हिंदी में व्यापक वित्त प्रबंधन प्रणाली कहा जाता है। इस पोर्टल द्वारा राज्य के सरकारी कर्मचारियों के वेतन (salary) से सम्बन्धित कार्यों तथा जानकारियो का प्रबंधन और रखरखाव किया जाता है। इस पोर्टल की सहायता से बिहार राज्य के सरकारी कर्मचारी वेतन भुगतान की सभी जानकारी को पा सकेंगे साथ ही पे-स्लिप को डाउनलोड करने, वसूली व आवंटन, वेतन में वृद्धि आदि बहुत सी सुविधाएँ ऑनलाइन प्राप्त कर सकेंगे।\nCFMS Bihar या फिरeNidhi bihar द्वारा ऑनलाइन वेतन स्लिप(Salary Slip) e-Salary, Bill Report Check आदि कई सुविधाएँ राज्य के कर्मचारी आसानी से प्राप्त कर सकेंगे। राज्य के वे सभी सरकारी कर्मचारी इस सुविधा का लाभ e-nidhi.bihar.gov.in पर लॉगिन कर ले सकेंगे।\nआर्टिकल CFMS Bihar Salary Slip, Bill Report Check कैसे करें\nपोर्टल Comprehensive Financial Management System (CFMS),e-nidhi.bihar\nसंबंधित विभाग Departmentसंबंधित विभाग वित्त विभाग (Finance Department), बिहार\nलाभार्थी (Beneficiary) राज्य के सभी सरकारी कर्मचारी\nउद्देश्य कर्मचारियों को e-Salary, Bill Report Check जैसी अन्य कई सुविधा ऑनलाइन माध्यम से उपलब्ध करना\nआधिकारिक वेबसाइट e-nidhi.bihar.gov.in\nसरकार द्वारा जारी FMS BIHAR या CFMS पोर्टल बिहार सरकार द्वारा कर्मचारियों को उनकी Salary Slip (वेतन पर्ची )से सम्बंधित कई अन्य प्रकार की सेवाएं भी ऑनलाइन प्रदान की जाती हैं। व्यापक वित्तीय प्रबंधन प्रणाली (CFMS) बिहार सरकार द्वारा e-nidhi.bihar.gov.in पर मिलने वाली सुविधाएँ इस प्रकार से हैं –\nCFMS Employee Salary Slip कैसे देखें इसके लिए राज्य के सरकारी कर्मचारी नीचे दी गयी प्रक्रिया (process )को फॉलो कर सकते हैं। हमने नीचे आपको मासिक वेतन पर्ची (Bill Report Check) करने की विधि क्या है इसके बारे में आसान प्रक्रिया को बताया है। how to check bihar Employee Salary Slip (बिहार कर्मचारी वेतन पर्ची कैसे देखें )आईये जानते हैं आसान स्टेप्स की सहायता से –\nसबसे पहले आपको bihar Employee Salary Slip (ई -निधि बिहार कर्मचारी वेतन पर्ची )को देखने के लिए CFMS की आधिकारिक वेबसाइट e-nidhi.bihar.gov.in पर जाना होगा।\nवेबसाइट में आपके सामने लॉगिन पेज खुल जायेगा जहाँ आपको यूजर नाम और पासवर्ड का उपयोग करके e-Nidhi Login विवरण (डिटेल्स ) को भर देना है।\nलॉगिन करते ही अगले पेज पर आपके सामने Employee/Payee/Pensioner Self Services का एप्लीकेशन फॉर्म खुल कर आ जाता है।\nयहाँ आपको Login as वाले बॉक्स में क्लिक करने पर3ऑप्शन दिखाई देते हैं ;जैसे –employee ,payee,Pensioner Self Services में से एक का चयन कर लेना है। कर्मचारी लॉगिन करने के लिए आपको Employee वाले विकल्प का चयन कर लेना होगा।\nइसके बाद आपके सामने Employee Self Services का फॉर्म खुल जायेगा। यहाँ पर आपको पूछी गई जानकारी जैसे आपका PAN नंबर, GPF/PRAN नंबर और अपना आधार नंबर को यहाँ भर लेना है।\nअब आपको आपके रजिस्टर्ड मोबाइल नंबर पर एक ओटीपी प्राप्त होगा आपको इस ओटीपी को दर्ज कर लेना है और Get me in के विकल्प पर क्लिक कर देना है।\nCFMS बिहार वेतन पर्ची को कैसे डाउनलोड करें इसके लिए आपको नीचे दी गयी प्रक्रिया को फॉलो करना होगा –\nbihar Salary Slip download करने के लिए सबसे पहले आपको CFMS की आधिकारिक वेबसाइट में जाना होगा जिसका लिंक हमने आर्टिकल में दिया हुआ है।\nअब आपको यहाँ पर यूजर आईडी और पासवर्ड डाल देना है और लॉगिन कर लेना है।\nलॉगिन करने के बाद आपको “E Billing” के दिए हुए विकल्प का चयन कर लेना है।\nअब आपको Officer Type को सेलेक्ट करना है और इसके बाद “Submit” पर क्लिक कर देना है।\nअब Pay Bill और Salary Slip Report वाले ऑप्शन पर आपको Click कर देना है।\nजैसे ही आप क्लिक करेंगे इसके बाद GPF/PRAN के लिए “Search” वाले बटन पर आपको क्लिक कर देना होगा।\nअब आपको कर्मचारी के नाम का चुनाव कर लेना है।\nइसके बाद Year(साल )और Month (महीने) का चुनाव करें। जिस भी साल या महीने का आपको वेतन देखना हो।\nReport Type में जाकर आपको PDF को सेलेक्ट करना है इसके बाद “Generate” वाले बटन पर Click कर दें।\nइस प्रकार से आप bihar CFMS की सैलरी स्लिप (वेतन पर्ची )डाउनलोड कर सकेंगे।\nCFMS Bihar Salary Slip check कैसे करें?\nBihar Salary Slip,Bill Report Check करने के लिए आपको इसकी आधिकारिक वेबसाइट e-nidhi.bihar.gov.in पर जाना होगा। वेतन पर्ची की जाँच के लिए हमने आपको आर्टिकल में स्टेप बाई स्टेप बताया हुआ है।\nसीएफएमएस का पूरा नाम क्या है ?\nCFMS का पूरा नाम Comprehensive Financial Management System है।\nfms bihar की आधिकारिक वेबसाइट क्या है ?\nFinancial Management System बिहार की आधिकारिक वेबसाइट e-nidhi.bihar.gov.in है।\ne-nidhi.bihar के माध्यम से कर्मचारियों को किन सुविधाओं का लाभ मिलता है ?\nबिहार एफएमसी पोर्टल पर कर्मचारियों को इस सुविधाओं ,सेवाओं का लाभ ऑनलाइन मिलता है -CFMS बिहार यूजर कर्मचारी रख रखाव,एलपीसी इन/एलपीसी आउट,कर्मचारी वेतन से वसूली व आवंटन आदि।


एक Savings अकाउंट की तरह ही अब आप ऑनलाइन खुद का Current अकाउंट ओपन कर सकते हैं कहीं सारे बैंक अपने ग्राहकों को यह सुविधा दे रहे हैं! ऑनलाइन Current अकाउंट खुलवा के लिए आप इंटरनेट से ही विभिन्न बैंक द्वारा Current अकाउंट की लिए दी जाने वाली फैसिलिटी को चेक कर सकते हैं!उनके रिव्यूज पढ़ सकते और उससे सही Current अकाउंट का चुनाव कर सकते हैं। काम शुरू करने के लिए टिप फ्रंट-एंड (यूजर इंटरफेस डिजाइनिंग) और बैक-एंड (डेटाबेस और सर्वर) दोनों के बारे में सीखें. स्पेशलिस्ट विदेशी मुद्रा बाजार क्या है की जगह सभी कुछ कर लेने वाले डेवेलपर की ज्यादा मांग रहती है।\nविदेशी मुद्रा बाजार क्या है, विदेशी मुद्रा समाचार बिहार\nयह स्पष्ट करना महत्वपूर्ण है कि ये सभी उपकरण दिन के अलग-अलग समय पर उपलब्ध हैं। इसलिए, इस जानकारी को फिर भी अग्रिम में स्पष्ट किया जाना चाहिए। वहीं, भारत में बनी विदेशी मुद्रा बाजार क्या है वैक्सीन के क्लीनिकल ट्रायल भी चल रहे हैं। 8. पर्यावरणीय प्रदर्शन उत्पादों के संचालन या उपभोग से उत्पन्न होने वाले पर्यावरण पर हानिकारक प्रभावों के स्तर को चिह्नित करें। उदाहरण के लिए: पर्यावरण में जारी हानिकारक अशुद्धियों की सामग्री, हानिकारक कणों, गैसों, भंडारण के दौरान विकिरण, परिवहन और उत्पादों के उपयोग, एमपीसी स्तर की रिहाई की संभावना।\nविदेशी मुद्रा बाजार क्या है, इन्टरनेट से पैसे कैसे कमाए\nलेकिन सबसे असामान्य रूप, शायद, पकड़ रहा है। वे न केवल एक लिफाफा के रूप में हो सकते हैं, बल्कि सबसे अप्रत्याशित रूपरेखा भी हो सकते हैं। ऐसे छोटे हैंडबैग विदेशी मुद्रा बाजार क्या है के खिलने वाले सजावट का स्वागत है। धनुष के रूप में और भी दिलचस्प फैशन शाम हैंडबैग देख रहे हैं।\nकांच के लिए एओआई उपकरण, मैक्रो दोषों विदेशी मुद्रा बाजार क्या है का पता लगाने के लिए बी.एम. एओआई उपकरण, और फिल्म एओआई आदि। OFweek की भविष्यवाणी के मुताबिक, टच स्क्रीन उद्योग में एओआई उपकरणों की मांग सीजी फील्ड में लगभग 1600 सेट / सेट है, 4000 सेट / मॉड्यूल टीपी फील्ड, 2000 सेट, मॉड्यूल और पूरी लाइन, और कुल उद्योग 8000 सेट / सेट से अधिक हो जाएगा। उपरोक्त सूची के अलावा facebook ने भी Libra नाम की एक क्रिप्टोकरेंसी लॉन्च की है। अगर आप 60 दिन का डाटा देख रहे हैं तो उन सारे दिनों के क्लोजिंग प्राइस को जोड़कर एक लाइन खींची जाती है और लाइन चार्ट बन जाता है।\nसियोल विदेशी मुद्रा बाजार क्या है दक्षिण कोरिया की राजधानी है। यह शहर हान नदी के किनारे बसा है। सियोल दक्षिण कोरिया का सबसे बड़ा शहर है।। प्रबंधक ऐप परिचित दिखता है - मैंने इसे 2017 के लिए गैलेक्सी ए लाइन पर देखा। दूसरे शब्दों में, यह एक अद्यतन संस्करण में प्रस्तुत किया गया है और यह अच्छा है। अब फ़िल्टर दाईं ओर इशारा करते हैं, और उपलब्ध मोड - बाईं ओर। रामनारायण मिश्र – यूरोप यात्रा के छ: मास तथा राहुल सांकृत्यायन – मेरी यूरोप यात्रा, मेरी तिब्बत यात्रा।\nएक व्यापारी कीमत बढ़ने पर शर्त लगाएगा, यदि उसे मानता/मानती है कि मुद्रा की जोड़ी और अधिक महंगी हो जाएगी। इस प्रकार के व्यापार को कॉल ऑप्शन कहते हैं। यदि आपको पूरा विश्वास है कि कीमत बढ़ेगी तो "अप" बटन पर क्लिक करें। और अगर आप अचानक लाभ व्यापार करने के लिए शुरू करते हैं, इन धोखाधड़ी कार्यालय आप "पहिया में चिपके रहते हैं।" डाल देंगे और किसी भी मामले में, आप उन लोगों से अपने पैसे वापस नहीं मिलता है। अपने लाभ विदेशी मुद्रा बाजार क्या है के रूप में - यह पैसे है कि ग्राहक इन घोटालों के साथ अपने ट्रेडिंग खाते में डाल दिया है। राष्ट्रपति राम नाथ कोविंद ने प्रदान किये नारी शक्ति पुरस्कार।\nबाइनरी विकल्पों के लिए रणनीति वर्ष के 2020 नए अप्रैल 28, 2020\nव्यापार का एक सरल तरीका लेकिन Olymp Trade में बहुत प्रभावी है नवम्बर 21, 2018\nद्विआधारी विकल्प के लिए वॉल्यूम संकेतक नवम्बर 25, 2019


पीएम किसान सम्मान निधि योजना: जल्द मिलेगी 7वीं किस्त, इन किसानो के खाते में नहीं आएंगे पैसे👇 - sarkaridosts\nपीएम किसान सम्मान निधि योजना यानि PM Kisan के अन्तर्गत देश के 11 करोड़ से ज्यादा किसानों को 1 दिसंबर से7वीं किस्त के आवंटन का ऐलान सरकार द्वारा कर दिया गया है. देश के9करोड़ 19 लाख से अधिक किसानों को अगस्त से नवंबर के समय में स्कीम की छठी किस्त की राशि ट्रांसफर हुई है.\nदिसंबर 2018 के समय से शुरू हुई इस स्कीम के अन्तर्गत केंद्र सरकार ने देश के किसानों को तीन किस्तों में पूरे वर्ष 6,000 रुपए की रकम ट्रांसफर की जाती है. दरअसल, इस योजना के अन्तर्गत बहुत – सी शर्तें व कुछ , नियम भी बनाए गए हैं. इस स्कीम के अन्तर्गत बहुत से किसान ऐसे भी हैं, जो इस स्कीम का लाभ नहीं उठा सकते .\nचलिए, हम आपको बताते हैं वे सब कौन से किसान हैं जो इस स्कीम के अनुसार लाभ नहीं उठा सकते हैं.\nऐसे किसानों को, नहीं मिलेगा कोई लाभ\nइस योजना का लाभ वे किसान नहीं उठा सकते, जिनके पास खेती करने के लिए योग्य भूमि तो है. किंतु, वह उसका इस्तेमाल किसी और गतिविधि को अंजाम देने के लिए करते हैं. स्पष्ट रूप से यह कहा जा सकता है कि इस स्कीम का लाभ लेने के लिए, यह अहम है कि खेती योग्य भूमि का इस्तेमाल कारोबार करने के लिए नहीं किया जा सकता है.\nसंवैधानिक पदों पर बैठे लोग\nइस स्कीम के अन्तर्गत प्रधान से लेकर प्रधानमंत्री तक के संवैधानिक पदों पर आसीन लोग खेती करने के लायक भूमि होने के बाद भी इस स्कीम का लाभ नहीं प्राप्त कर सकते हैं. इतना ही नहीं अपितु, उनके परिवार के सदस्यों में से भी कोई इस स्कीम का लाभ नहीं उठा सकता है. पूर्व में संवैधानिक पदों पर कार्य कर रहे लोगों को भी इस स्कीम का कोई फ़ायदा नहीं मिल सकता.\nसरकारी कर्मचारी भी, इस योजना के दायरे से बाहर\nचतुर्थ श्रेणी के सरकारी कर्मचारियों के अलावा कोई भी अन्य सरकारी कर्मचारी इस स्कीम का फ़ायदा किसी भी हालत में नहीं उठा सकता है. रिटायर्ड हुए सरकारी कर्मचारियों पर भी यही नियम लागू किया गया है, किन्तु, प्रति माह 10,000 रुपए से कम की पेंशन पाने वाले लोगों को इस स्कीम के अन्तर्गत लाभ का हकदार बनाया गया है.\nभरते हैं अगर इनकम टैक्स, तो अब नहीं मिलेगा कोई लाभ\nअगर आपके परिवार में कोई भी सदस्य इनकम टैक्स का भुगतान करता है तो उस स्थिति में आप इस स्कीम का लाभ नहीं उठा सकते हैं. इसके अतिरक्त डॉक्टर, इंजीनियर, वकील, सी ए और आर्किटेक्ट जैसे अन्य पेशेवर लोग भी इस स्कीम का बेनिफिट किसी भी स्थिति में नहीं प्राप्त कर सकते है.\nजानिए, कौन से परिवारों को होगा फायदा\nपरिवार में अगर पिता के नाम पर पी एम किसान स्कीम का लाभ हासिल हो रहा है किन्तु, अब बंटवारे के बाद अगर जमीन को कई अलग अलग हिस्सों में बांट दिया जाता है उस स्थिति में सभी हिस्सेदार इस स्कीम के अन्तर्गत लाभ के हकदार बन जाते हैं. दिसंबर 2018 में पहली दफा इस स्कीम के अन्तर्गत3करोड़ 15 लाख से भी ज्यादा किसानों को 2,000 रूपए की रकम ट्रांसफर की गई थी. इसके पश्चात से अब तक लगभग 11 करोड़ से भी ज्यादा किसानों को इस स्कीम का लाभ हासिल हो रहा है.


गृहस्थी संभालने के साथ बक्सर की बहुएं अब बन रही अफसर ..\nHomeEducationगृहस्थी संभालने के साथ बक्सर की बहुएं अब बन रही अफसर ..\nभारतीय परिवेश में शादी के बाद आमतौर पर बहुओं की पढ़ाई छूट जाती थी. शादी के बाद केवल चूल्हा-चौका तथा बर्तन ही उनका जीवन माना जाता था लेकिन, बदलते परिवेश में यह सोच अब बदल रही है. ऐसे में लोगों ने बहुओं को भी बेटियों का दर्जा देना शुरू कर दिया है. परिणाम स्वरूप बीपीएससी जैसी महत्वपूर्ण परीक्षा में भी बक्सर की बहुओं ने शानदार प्रदर्शन करना शुरू कर दिया है.\n- मंझरिया की बहू ने पहले ही प्रयास में पाई सफलता\n- पिछले वर्ष भी बक्सर की बहू बनी थी ऑफिसर\nबक्सर टॉप न्यूज़, बक्सर: भारतीय परिवेश में शादी के बाद आमतौर पर बहुओं की पढ़ाई छूट जाती थी. शादी के बाद केवल चूल्हा-चौका तथा बर्तन ही उनका जीवन माना जाता था लेकिन, बदलते परिवेश में यह सोच अब बदल रही है. ऐसे में लोगों ने बहुओं को भी बेटियों का दर्जा देना शुरू कर दिया है. परिणाम स्वरूप बीपीएससी जैसी महत्वपूर्ण परीक्षा में भी बक्सर की बहुओं ने शानदार प्रदर्शन करना शुरू कर दिया है. ऐसे में अपनी प्रतिभा के बल पर बहुएं अब एक नहीं बल्कि दो खानदानों का नाम रोशन कर रही हैं.\nपिछले ही वर्ष नगर के नया बाजार इलाके के रहने वाले रामनाथ ओझा की पुत्र वधू अमृता ने बीपीएससी की परीक्षा में सफलता प्राप्त की थी वहीं, इस वर्ष एक बार फिर सदर प्रखंड के मंझरिया गांव निवासी पेशे से ठीकेदार तथा बिजली दुकान संचालक अशोक सिंह की पुत्रवधू अंकिता सिंह ने अपने पहले ही प्रयास में 242 वां स्थान लाकर रेवेन्यू ऑफिसर का पद प्राप्त किया है.\nमंझरिया की बहू ने पहले ही प्रयास में प्रतियोगी परीक्षा में लहराया परचम:\nबहू की सफलता पर अशोक सिंह खुशी से फूले नहीं समा रहे. उन्होंने बैंड-बाजा बजवा कर इस खुशी का इजहार किया. उन्होंने पूरे मोहल्ले में मिठाइयां बांटी. बहू की सफलता पर उनके चेहरे पर एक ससुर नहीं बल्कि, एक पिता की तरह हर्ष का भाव देखने को मिल रहा था. उन्होंने बताया कि इसी वर्ष अप्रैल माह की 26 तारीख के पुत्र प्रतीक कुमार सिंह की शादी अंकिता से हुई थी. शादी के बाद अंकिता को उन्होंने बहू नहीं बल्कि, बेटी का दर्जा दिया. पढ़ाई के लिए उन्होंने कभी रोका-टोका नहीं, जिसका परिणाम आज बहू ने खानदान का नाम रोशन कर दिया है.\nसरकारी स्कूल में शिक्षिका अमृता ने देखा था बड़ा ख्वाब:\nपिछले साल बीपीएससी की परीक्षा में सफलता प्राप्त करने के बाद राजगीर में बतौर श्रम प्रवर्तन पदाधिकारी कार्यरत अमृता कुमारी नया बाजार स्थित आदर्श मध्य विद्यालय में बतौर शिक्षिका कार्यरत थी. विद्यालय से अपने घर आने के क्रम में वह अक्सर बीडीओ ब्लॉक के समीप अधिकारियों की गाड़ियों को देखती और यह सोचा करती थी कि वह भी ऑफिसर बन सकती है. अपने इस ख्वाब को सच करने के लिए वह लगातार प्रयासरत थी. वहीं, उनके पति अरविंद ओझा तथा अन्य स्वजनों ने भी उन्हें काफी सहयोग किया. नतीजा यह हुआ कि अपने दूसरे प्रयास में वह बीपीएससी परीक्षा पास करने में सफल रही.\nप्रसिद्ध मानस प्रवक्ता वाचक तथा अमृता के ससुर रामनाथ ओझा बताते हैं कि, जिस दिन हमारे समाज में बहू को बेटी का दर्जा प्राप्त होने लगेगा. बहुएं भी बेटी बन जाएंगी, उस दिन से परिवारों में छोटी-छोटी बातों पर संघर्ष समाप्त होकर प्रेम की वर्षा होने लगेगी और ऐसे ही परिवारों से प्रतिभावानों की (लड़का या लड़की) कतार निकलने लगेगी. उन्होंने कहा कि रामचरितमानस में कहा गया है कि, "जहां सुमति तहां संपति नाना, जहां कुमति तहां विपत्ति निधाना."


CBI madeadistance in Prayagraj 39 s high profile cases - प्रयागराज के हाई प्रोफाइल मामलों में सीबीआई ने बनाई दूरी!\n1 नवंबर, 2020|11:32|IST\nहिंदी न्यूज़ › उत्तर प्रदेश › प्रयागराज › प्रयागराज के हाई प्रोफाइल मामलों में सीबीआई ने बनाई दूरी!\nप्रयागराज के हाई प्रोफाइल मामलों में सीबीआई ने बनाई दूरी!\nप्रयागराज के हाई प्रोफाइल मामलों में सीबीआई जांच का आदेश होने के बाद भी तफ्तीश शुरू न होने पर सवाल उठने लगे हैं। चर्चा है कि आखिर सीबीआई इन हाई प्रोफाइल मामलों में कार्रवाई क्यों नहीं कर रही। पुलिस से आख्या लेने के बाद भी अभी तक सीबीआई ने एक्शन क्यों नहीं लिया। ना तो मुकदमा दर्ज हुआ है और ना ही किसी प्रकरण की तफ्तीश शुरू हुई है। कोई राजनीतिक कारण तो कोई सीबीआई की कार्यप्रणाली पर सवाल उठा रहा है। पिछले4सालों में सीबीआई ने प्रयागराज के सिर्फ पूर्व विधायक राजू पाल मर्डर केस की विवेचना पूरी की है। प्रयागराज में लंबित4मुकदमों की जांच की सीबीआई से कराने का आदेश हुआ था।\nपहला- डॉ एके बंसल मर्डर केस\n12 जनवरी 2018। शहर के चर्चित डॉक्टर एके बंसल की जीवन ज्योति अस्पताल में गोली मारकर हत्या कर दी गई थी। इस हत्याकांड का खुलासा न होने पर डॉक्टर एके बंसल की पत्नी डॉ. वंदना बंसल ने शासन से सीबीआई जांच कराने की मांग की थी। शासन के आदेश पर सीबीआई ने कीडगंज पुलिस से आख्या मांगी। इसके बाद एफआईआर की कॉपी भी ले गई। लेकिन अभी तक इस प्रकरण में कोई कार्रवाई नहीं की।\nदूसरा- एक्सिस बैंक घोटाला\nएक्सिस बैंक सिविल लाइंस शाखा में 22 करोड़ 37 लाख 64 हजार के गबन का मामला सामने आया था। बैंक के मैनेजर ने5मई 2017 को सिविल लाइंस थाने में रिलेशनशिप मैनेजर कमाल एहशान और शुआट्स कर्मचारी राजेश के खिलाफ एफआईआर दर्ज कराई थी। शुआट्स के अफसरों ने पुलिस पर पक्षपात का आरोप लगाया था। जांच सीबीआई को सौंप दी गई थी। आख्या लेने के बाद सीबीआई ने केस को ठंडे बस्ते में डाल दिया।\nतीसरा- शुआट्स प्रकरण\nहाईकोर्ट में एक मुकदमे की सुनवाई के दौरान फर्जीवाड़ा का मामला सामने आया। इलाहाबाद हाईकोर्ट के रजिस्ट्रार ने फर्जी एफिडेविट लगवाने के आरोप में कैंट थाने में एफआईआर दर्ज कराई थी। इस प्रकरण में शुआट्स के तथाकथित वकील व अन्य लोगों पर फर्जीवाड़ा करने का आरोप था। एक्सिस बैंक घोटाले के साथ ही इस मुकदमे की सीबीआई जांच का आदेश हुआ था।\nचौथा-बैंक ऑफ इंडिया में घोटाला\nबैंक ऑफ इंडिया के सुलेमसराय, धूमनगंज की चेस्ट करेंसी से 4.25 करोड रुपए गबन हुआ। जुलाई 2019 में शाखा प्रबंधक ने बैंक के करेंसी चेस्ट प्रभारी वशिष्ठ कुमार राम और ठेकेदार संजीव मिश्रा व एके मिश्रा के खिलाफ एफआईआर दर्ज कराई थी। मुख्यमंत्री ने फरवरी 2020 को इस केस की सीबीआई जांच का आदेश किया था। सीबीआई ने धूमनगंज पुलिस से एफआईआर की कॉपी ली लेकिन अभी तक कार्रवाई शुरू नहीं की।\nललित मर्डर केस की चल रही तफ्तीश\nजयंतीपुर निवासी ललित वर्मा की फरवरी 2016 में सिविल लाइंस में गोली मारकर हत्या कर दी गई थी। ललित के परिजनों ने पूर्व विधायक पूजा पाल समेत आठ के खिलाफ मुकदमा दर्ज कराया था। पुलिस ने इस केस में नामजद आरोपियों को क्लीन चिट देते हुए ललित के चचेरे भाई को ही आरोपी बनाया। बाद में पीड़ित पक्ष ने हाईकोर्ट से गुहार लगाई। अगस्त 2019 में हाईकोर्ट के आदेश पर इस केस की सीबीआई जांच का आदेश हो गया। सीबीआई ने प्रयागराज में कैंप करके आरोपी पक्ष का बयान दर्ज करना शुरू कर किया है।\nWeb Title:CBI madeadistance in Prayagraj 39 s high profile cases\nबसल हत्याकांड में सपा नेता से एसटीएफ ने की पूछताछ\nघरों में कैद लोगों का पेट भर रहे दानवीर\nब्राह्मण एकता मंच के अध्यक्ष की हत्या बाहमण को करने की साजिस\nजीवन ज्योति हॉस्पिटल इलाज में लापरवाही बरतने का दोषी करार


Jharkhand: CM Raghuvar Das will pay tribute to Pulwama martyr Vijay on the airport today - झारखंड : हवाई अड्डे पर आज शहीद विजय को श्रद्धांजलि देंगे सीएम रघुवर दास\nझारखंड : हवाई अड्डे पर आज शहीद विजय को श्रद्धांजलि देंगे सीएम रघुवर दास\nहोमदेशझारखंड : हवाई अड्डे पर आज शहीद विजय को श्रद्धांजलि देंगे सीएम रघुवर दास\nजम्मू-कश्मीर के पुलवामा में आतंकवादी हमले में शहीद हुए विजय सोरेंग का पार्थिव शरीर दिल्ली से रांची लाया जाएगा\nख़बर न्यूज़ डेस्क, Updated: 16 फ़रवरी, 2019 4:11 AM\nझारखंड के मुख्यमंत्री रघुवर दास राज्य के गुमला जिले के शहीद विजय सोरेंग को श्रद्धांजलि देने के लिए शनिवार को स्वयं रांची हवाई अड्डा पहुंचेंगे.\nसरकारी प्रवक्ता ने बताया कि इस अवसर पर राज्य सरकार के अनेक उच्चाधिकारी भी हवाई अड्डे पर उपस्थित रहेंगे. जम्मू-कश्मीर के पुलवामा में आतंकवादी हमले में शहीद हुए विजय सोरेंग का पार्थिव शरीर शनिवार को दिल्ली से हवाई जहाज से रांची लाया जाएगा. केंद्रीय मंत्री जयंत सिन्हा भी विजय सोरेंग के अंतिम संस्कार में शामिल होंगे. बीजेपी ने बताया है कि उसके कार्यकर्ता भी हवाई अड्डे पर मौजूद रहेंगे.\nकांगड़ा : रामा राम और बिमला देवी को पुलवामा में शहीद हुए बेटे तिलक राज पर गर्व\nइस बीच मुख्यमंत्री दास ने शहीद विजय सोरेंग की पत्नी विमला देवी से शुक्रवार को फोन पर बात की. उन्होंने कहा कि पूरी झारखंड सरकार शहीद के परिवार के साथ है. मुख्यमंत्री ने कहा कि इस शहादत पर झारखंड के हर नागरिक को गर्व है.\nVIDEO : हमले का मुंहतोड़ जवाब दिया जाएगा


Hindi Article: Bhavukta Aapki Kamjori To Nahi: Renu - Saropama\nभावुकता आपकी कमज़ोरी तो नहीं\nशालिनी की डोली उठते ही रीमा भागकर घर के एक कमरे में चली आई और बिस्तर पर गिर कर ज़ार-ज़ार रोने लगी। रोती क्यों न, शालिनी उसकी सबसे प्यारी सहेली जो थी। बचपन से जवानी तक का लम्हा दोनों ने संग-संग गुज़ारा था। अब वही शालिनी उसे छोड़कर अपने प्रियतम के घर जा रही थी।\nतभी रीमा को अपने कंधे पर किसी के स्पर्श का एहसास हुआ। आंसुओं से तर-बतर नज़रें घुमाई तो देखा उसके पड़ोसी शर्मा जी थे।\n‘रो मत, रीमा। तुम्हें तो खुश होना चाहिए कि तुम्हारी सहेली अब अपने घर में जा रही है।’ शर्मा जी मासूमियत से रीमा के बालों को सहलाते हुए बोले।\n‘अंकल, अब मेरा क्या होगा?’ शालिनी की याद ने पुनः ज़ोर मारा और उसकी आंखों में आंसू गहरा गए।\nशर्मा जी, रीमा के साथ सट कर बैठते उसका मस्तक चूमते हुए फिर उसी नाटकीय स्वर में बोले- ‘रीमा, प्रत्येक लड़की के जीवन में यह मौक़ा आता है। हमें इस अवसर का खुशी से स्वागत करना चाहिए न कि आंखें भिगोकर।’\nउन नाज़ुक क्षणों में रीमा को शर्मा जी की सांत्वना बड़ी भली लगी। उनके चुंबन को भी उसने नज़र अंदाज़ कर दिया। तभी किसी के आने की आहट सुनकर शर्मा जी, रीमा से ऐसे अलग हो गए, जैसे उन्हें करंट लग गया हो।\nतब रीमा को भी अपनी स्थिति तथा लज्जा का बोध हुआ। वह शर्मा जी जो अपनी ऐय्याशी के लिए मुहल्ले भर में बदनाम थे, वह उसे ही अपना हमदर्द समझ रही थी। शर्मा जी को एक पल के लिए घूरकर वह फ़ौरन बाहर निकल गई।\nउपरोक्त उदाहरण में जो कुछ रीमा के साथ घटित हुआ, वह किसी भी लड़की के साथ हो सकता है। क्योंकि भावुकता भरे क्षण ऐसे होते हैं जब लड़की को किसी की हमदर्दी अथवा सांत्वना की अपेक्षा होती है। किंतु यदि इस भावुकता पर अंकुश न लगाया जाए तो इसके परिणाम भयंकर भी हो सकते हैं।\nगीता के साथ ऐसा ही हुआ। वह अपने पड़ोस के रहने वाले विकास के किसी मित्र को मन ही मन चाहने लगी। काफ़ी दिन तक जब उसे विकास का वह मित्र दिखाई न दिया तो वह विकास के पास जा पहुंची और अपना हाले दिल बयान कर दिया।\nघाघ विकास ने इधर-उधर की बातों को कुरेदते हुए गीता के सामने भावुकता का ऐसा चक्रव्यूह पैदा कर दिया, जिसमें फंसकर गीता अपना सब कुछ गंवा बैठी।\nभावुकता हमारे व्यक्तित्व का ही हिस्सा है। भावुकता के क्षणों का संबंध किसी भी अवसर अथवा स्थिति से हो सकता है। जज़बात सीधे दिल से उपजता है, अतः इनमें समझदारी कम ही रहती है। भावुकता के लम्हों में लड़की जिस को अपना सबसे सच्चा सहारा मानकर सर्वस्व तक अर्पित कर देती है, वह वास्तव में ऐसे भंवरे निकलते हैं, जो रसपान करके चल देते हैं। लड़की को बाद में अपनी उस भूल का बोध होता है लेकिन तब उसके पास पछताने के सिवाय और कुछ शेष नहीं होता।\nशर्मा जी, विकास जैसे लोग हमेशा लड़की की भावुकता को उभारने के प्रयास में रहते हैं तथा अवसर मिलने पर उसका भरपूर फ़ायदा उठाते हैं।\nभावुकता से मूर्खता ही प्रदर्शित होती है। अतः यह निहायत ज़रूरी है कि आप हद से अधिक जज़्बाती न बनें और न ही दूसरों के समक्ष अपनी भावुकता ज़ाहिर होने दें। जब कभी आपके सम्मुख भावुकता की स्थिति उत्पन्न हो, शांत मन से एकाग्रचित होकर आशावादी दृष्टिकोण अपनाएं। आपको महसूस होगा कि आपका तनाव कुछ कम हो गया है।\nजहां तक संभव हो किसी ग़ैर मर्द के सामने अपना दुखड़ा बयान न करें, क्योंकि ऐसे पुरुष विरले ही होते हैं जो उन पलों में किसी लड़की को सही परामर्श देते हैं। अन्यथा दोनों के ही बहकने का भय होता है।\nयदि आप प्यार, दर्द, पीड़ा अथवा तनाव से ग्रस्त हैं तो अपने परिवार के किसी सदस्य से परामर्श लें, आख़िर वे आपके अपने हैं। यह संभव न हो तो अपनी उस सखी से मिलें, जिस पर आपको सबसे अधिक विश्वास हो। लेकिन कुछ स्थितियों में यह देखा गया है कि एक सखी ही ईर्ष्या अथवा किसी वैमनस्य के कारण अपनी सहेली को ग़लत राह पर डाल देती हैं। बेहतर तो यह होगा कि आप खुद अपने हृदय को संतुलित रख कर अपना आत्मविश्वास प्रबल करें। भावुकता में उत्तेजित कभी न हों, क्योंकि इससे आपको हासिल कुछ नहीं होगा बल्कि जटिल स्थितियां पैदा हो जाएंगी।\nयदि आपको लगे कि कोई आपकी भावुकता का लाभ उठा कर आपके समीप आने की फ़िराक़ में है तब उसको लताड़ने में संकोच न करें। उसकी किसी भी नागवार हरकत को नज़र अंदाज़ करने की बजाय उसका कड़ा प्रतिरोध करें।\nखुद को सबल बनाकर आशावादी दृष्टिकोण में जीने की कोशिश करें। आप स्वयं पाएंगी कि आपका आत्मविश्वास इतना दृढ़ है कि अपनी गुत्थियां सुलझाने के लिए आपको किसी सहारे की ज़रूरत नहीं है।\nHindi article by Renu Bala about emotional weakness. In emotionally weak moments we can not think right things. Women should take care in those moments.


melting moments: बसंत की एक शाम\nआज अंतर्मन में द्वन्द युद्ध चल रहा है! सवालों और चिंताओं की जैसे लड़ी लग गयी हो! कहीं एक शायरी सुनी थी कभी की ना शब्-ए-रोज़ अच्छा है ना हाल अच्छा है, किसी ने कहा था ये साल अच्छा है! आज वही शायरी फिर फिर कानों में गूँज रही है! सुबह से सैकड़ों SMS आ चुके हैं बसंत पंचमी की बधाई के, मगर किसी ने पूछना जरुरी नहीं समझा की मेरा हाल क्या है! एक कश्मकश में जूझ रहा हूँ मैं आज! कल रात कुछ भयानक सपनों ने डरा कर जगा दिया था मुझे! फिर सारी रात सो ही कहाँ पाया मैं! सोचा तुमसे बात करुँ फिर लगा की तुम सुकून की नींद सोये होंगे, जगाना ठीक नहीं होगा! आखिर मेरी ख़ुशी तुम्हारे सुकून पर ही तो टिकी हुई है! आज ऑफिस में बॉस से भी कुछ अनबन हो गयी, बात इतनी बढ़ गयी की बॉस ने मुझे रिजाइन देने को कह दिया! अचानक ये सुन कर टूट सा गया था मैं! हताश सा अपनी कुर्सी पर बैठे हुए अपने इस ऑफिस को दिए पिछले दो सालों के रोज के आठ घंटे याद कर रहा था! कहीं डूबा हुआ सा था मैं अपने इस बवंडर में कि अचानक फ़ोन के vibration ने मेरे अतीत के आईने को तोड़ते हुए मुझे झंझोर दिया! देखा तो तुम्हारा मैसेज था, तुम नाराज़ थी मुझसे, तुमसे नाराज़गी जाहिर की थी अपनी! हो भी क्यों ना, मैं वक़्त ही कहाँ दे पा रहा था तुम्हें! खुद में उलझा हुआ था मैं! मैंने तुम्हे फ़ोन लगाया और अपने अट्टहासों के पीछे अपने ऑफिस की बात को छुपा लिया! मैं परेशां इसलिए नहीं था की जॉब जा रही है, मैं परेशां इसलिए था की जिम्मेदारियों की बेल मुझपे एक अरसे से लिपटी हुयी हैं! मैंने तुम्हे बहुत मानना चाहा, तुम टालते रहे! जब फ़ोन रखा तो मेरे चेहरे पे एक चमक थी की मैंने तुम्हारी आवाज़ सुनी! मगर वक़्त इतनी जल्दी करवट लेगा ये कहाँ मालूम था मुझे! कुछ ही पलों में मुझे तुम्हारा एक और SMS मिला।\nTum bht ache insan ho ..BHT BHT BHT ache ....bht helping bhi ho or caring bhi. .isme koi doubt nhi h..bt mjhe nhi lgta ki tum mjhe khush rkh paoge, shyd nhi bn payegi yr hmari... shyd mjhme bht expectations Hain or tum nhi KR paoge yr meri expectations Puri...\nमैं सर से पैर तक काँप गया था, मैंने कभी ऐसे उम्मीद नहीं की थी! तुम तो मेरा मनोबल थी ना! चंद रोज़ मैं तुम्हे वक़्त ना दे सका तो तुमने मेरे होने पर और मेरी मुहब्बत पर शक कर लिया! मेरे दोस्त मुझे तेरे नाम से चिढ़ाते हैं, तेरी कसमें दे कर हर काम करवा लेते हैं! उन्हें मना नहीं कर पता हूँ मैं कभी क्यूंकि मेरी बेल तो तुमसे लिपटी है ना!\nतुमने मेरे हौसले पस्त कर दिए थे आज! मेरी भावनाओं को आज पहली बार ठेस पहुंची थी! अमलताश के फूल देखे हैं तुमने कभी? जबसे भगवन कृष्ण का श्राप मिला है, तब से हमेशा अपनी डाली से बहुत दूर गिरे हुए मिलते हैं! आज मैंने उन फूलों में खुद को और उस डाली में तुमको देखा! जैसे तुमने मुझे खुद से बहुत दूर फेंक दिया हो! यहाँ कोई कृष्ण का श्राप नहीं था, यहाँ वक़्त का तकाज़ा था! यहाँ भावनाओं के भंवर थे जिनमें तुमने मुझे डूबा दिया था!\nएक अर्से से इन आँखों ने आंसू नहीं पिये थे! आज वो अर्सा ख़तम हो गया! जी चाह रहा था की टूट कर रोया जाये आज, मगर ऑफिस के माहौल ने इजाजत ना दी! अपनी बाइक की चाभी पकड़ी और निकल गया बहार ऑफिस से! आज मुझे ट्रैफिक में फसने या किसी दुर्घटना का डर नहीं था! आज गाड़ियों के हॉर्न से ज्यादा तेज़ मेरे दिल की धड़कने थी!\nतुम तो अक्सर कहा करती थी की तुम सिर्फ मेरी हो, तो मेरी तकलीफ क्यों नहीं महसूस करी तुमने? क्यों नहीं पूछा की मेरा हाल कैसा है? प्यार तो त्याग का नाम है, तुमने ये शर्तें क्यों रख दी?\nमैंने तुम्हे कुछ नहीं कहा और शायद कहने को कुछ बचा भी नहीं था! पिछले १० सालों से तुम साथ हो तो क्यों आज तुमने ये फैसला कर लिया की मैं तुम्हारी उम्मीदों और सपनों को पूरा नहीं कर सकता? क्या इतना ही जाना तुमने मुझे? मेरी काबिलियत पर यकीन नहीं था क्या तुम्हें? याद करो ना, क्या मैंने कभी कोई शर्त रखी है प्यार में?\nमुझे अब भी याद है जब तुमने कहा था की मैं तुम्हें जैसे भी रखूँ तुम किसी भी हाल में खुश रहोगे, तो क्यों तुम ये दूरी बर्दाश्त नहीं कर पायी? कल ही तो मैंने तुमसे फ़ोन पर बात की थी, मिलने का वक़्त नहीं हो पाया मुझे तो मैं क्या करुँ?\nमुहब्बत मजाक है क्या? शब्दों में बयान करूँगा तब ही समझोगे क्या? मुहब्बत तो महसूस की जाती है, किसी के होने भर के अहसास से सुकून मिल जाता है! मैं चाँद रोज़ ना मिल पाया तो तुमने ये कदम उठा लिया, तब क्यों नहीं सोचा जब यहां से सैकड़ो मील दूर जॉब की तलाश में चली गयी थी तुम? तब क्यों नहीं सोचा तुमने मेरे बारे में की मैं अकेले कैसा रहूँगा?\nघर पर वो इंतज़ार कर रही थी मेरा जिसे मैं सुबह छोड़ आया था अकेला! उसने चेहरा पढ़ कर ही मुझसे गले से लगा लिया! आज फिर से पुरानी यादें ताज़ा करेंगे हम दोनों, बाहों में बाहें डाले सुनेंगे एक दुसरे को! तुम्हारे बाद एक यही तो है जो सुनती है मुझे इत्मीनान से! ये कुछ पूछती नहीं है, बस महसूस कर लेती है मेरी उदासी! मेरी तन्हाई हमसफ़र ही हो गयी है मेरी! सुनो, मैं तुम्हारी शिकायत नहीं करूँगा इससे! बहला दूंगा इसे अपनी जॉब की बातों से! तुम बेफिक्र रहो, अगर बताया भी तो ये किसी को बताएगी नहीं। ये घर से बाहर अक्सर नहीं जाती है! मुझे इस पर उतना ही भरोसा है जितना तुम पर!\nमुझे अपनी जॉब जाने की इतनी तकलीफ नहीं हुई जितना तुम्हारा ये SMS पढ़ कर!\nमैं अपनी सफाई में कुछ नहीं कहूंगा! शायद तुम्हारा निर्णय सही भी है! मैं नहीं कहूंगा की हाँ मैं तुम्हारी हर ख्वाहिश पूरी करूँगा मगर इतना जरूर कहूंगा की मुझे मुहब्बत सिर्फ तुम्हीं से है! सिर्फ तुम्ही से! साथ में एक प्रार्थना है तुमसे की please अब ये बोल कर वापस मत आना की मजाक कर रहे थे!\nशायद यही है मेरी ज़िन्दगी का बसंत!\nPosted by Kamal Paneru at 7:28 AM


दिल्ली, पंजाब के बाद ऊना में बेची युवती, जबरन करवाई वेश्यावृत्ति,5गिरफ्तार, for prostitution girl sold in delhi punjab himachal five arrested hpvk | himachal-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nदिल्ली, पंजाब के बाद ऊना में बेची युवती, जबरन करवाई वेश्यावृत्ति, अब तक5गिरफ्तार\nमहिला पुलिस थाना की प्रभारी इंदु कुमारी ने बताया कि जांच में पीड़िता के असम से ऊना पहुंचने की परतें खुली तो पंजाब के जालंधर से दो महिलाओं सहित तीन लोगों को दबोचा गया है.\nUpdated: July 31, 2019, 4:18 PM IST\nदेवभूमि हिमाचल को शर्मसार करने की घटनाएं लगातार सामने आ रही हैं. यहां दूसरे राज्यों से लाकर लड़कियों की तस्करी कर उन्हें वेश्यावृति के धंधे में धकेला जा रहा है, जिसका खुलासा ऊना में ही हुए एक मामले से हुआ है. असम की एक युवती को पहले दिल्ली, फिर पंजाब के लुधियाना और फिर जालंधर के बाद ऊना के एक गांव में बेच दिया गया और फिर यहां युवती से जबरन वेश्यावृत्ति करवाई जाने लगी. किसी तरह पीड़िता पुलिस की शरण में पहुंची और आपबीती सुनाई.\nपहले दंपति और अब तीन और गिरफ्तार किया\nइसके बाद पुलिस ने ऊना में ही युवती से वेश्यावृति का धंधा करवाने वाली दंपति को दबोचा और अब पंजाब के जालंधर से दो महिलाओं और एक पुरुष को गिरफ्तार किया है. पुलिस की मानें तो युवती को बेचने का मुख्य आरोपी अभी तक पुलिस गिरफ्त से दूर है, जिसे जल्द ही पकड़कर जेल की सलाखों के पीछे भेजा जाएगा.\n25 जुलाई को पुलिस के पास पहुंची थी युवती\nयुवती किसी तरह से इन लोगों के चंगुल से निकल पुलिस तक पहुंची और पुलिस को अपनी व्यथा सुनाई. 25 जुलाई को मामला सामने आने के बाद अब पुलिस अब तक इस मामले में तीन महिलाओं सहित पांच लोगों की गिरफ्तारी कर चुकी है.\nकाम के बहाने दिल्ली लेकर आए थे: युवती\nयुवती की मानें तो उसे असम से दिल्ली काम करने के लिए लाया गया था. इसके बाद उसे लुधियाना में बेच दिया गया. लुधियाना में उससे गलत काम करवाया गया और उसके बाद उसे जालंधर भेज दिया गया. वहां भी उसे वैश्यावृति के धंधे में धकेल दिया गया. जालंधर से पीड़िता को ऊना जिला के ही एक गांव की दंपति अपने साथ ले आए. यहां भी पीड़िता से जबरन गंदा काम करवाया जाता रहा. बता दें कि ऊना जिला की इस दंपति पर पहले भी वेश्यावृति का मामला दर्ज है.\nजाने की बात पर पिटाई\nयुवती जब जाने की बात करती थी तो दंपति उसके साथ मारपीट करता था. इस सबसे से तंग आकर एक दिन पीड़िता इन लोगों के चंगुल से भाग निकली और पुलिस की शरण में पहुंचकर आपबीती सुनाई.\nऊना में मानव तस्करी की पीड़ित.\nमहिला पुलिस थाना की प्रभारी इंदु कुमारी ने बताया कि 25 जुलाई को पीड़िता ने वेश्यावृति करवाने की शिकायत की थी, जिसके बाद पुलिस ने तुरंत दंपति को गिरफ्तार कर लिया था. उसके बाद पीड़िता के असम से ऊना पहुंचने की परतें खुली तो पंजाब के जालंधर से दो महिलाओं सहित तीन लोगों को दबोचा गया है. मानव तस्करी के सवाल पर महिला थाना की प्रभारी ने कहा कि अभी तक एक पीड़िता ही पुलिस के पास पहुंची है और इस मामले में मुख्य आरोपी अभी पुलिस की गिरफ्त में नहीं आया है. थाना प्रभारी की माने तो इस मामले की गहनता से जांच की जा रही है.\nये भी पढ़ें: हिमाचल: रेप के बाद गर्भवती हुई नाबालिग, आरोपी गिरफ्तार\nये भी पढ़ें: हिमाचल के कांगड़ा में सुपरिंटेंडेंट ने पत्नी को मार डाला\nPHOTOS: शिमला के संजौली में फ्लैट में धमाका, उड़े परखच्चे\nफिल्मी स्टंट की तरह उड़ी कार, दुकान, पेड़ और नैनो से भिड़ी\nFirst published: July 31, 2019, 2:47 PM IST


लखनऊ: समाजवादी पार्टी के राष्ट्रीय अध्यक्ष और उत्तर प्रदेश के पूर्व सीएम अखिलेश यादव ने बुधवार को कहा है कि बंगले से जो कुछ भी उन्होंने निकाला है वह सब उनके द्वारा ही लगवाया गया था. ऐसे में लोग अखिलेश यादव से आगरा-लखनऊ हाईवे के बारे में पूछ रहे हैं.\nसवाल नम्बर एक- बंगले को खाली करते वक्त खुद के द्वारा लगवाए गये फर्नीचर को उखाड़ने वाले राज्य के पूर्व सीएम अखिलेश यादव क्या आगरा-लखनऊ हाईवे सहित सभी इमारतों और सडकों को भी उखाड़ डालेंगे जो उनके कार्यकाल में बनवाई गयी थी? सवाल नम्बर दो- मीडिया पर भड़ास निकालने से आरोप छुप नहीं जायंगे? क्योंकि मीडिया ने वहीँ सब दिखाया है जोकि बंगले में देखने को मिला? सवाल नम्बर तीन- मीडिया को नीचा दिखाकर आखिर अखिलेश यादव क्या स्वाबित करना चाहते हैं?\nऐसे कई अन्य सवालों के साथ अखिलेश यादव पर उठ रहे हैं जबकि उन्हें मीडिया को टारगेट करते हुए सवाल किया है साथ ही बुधवार को उनके द्वारा टोंटी दिखाते हुए यह कहा गया कि बंगले से जो कुछ उन्होंने निकाला है वह सब उनके द्वारा ही लगवाया गया था. ऐसे में सोशल मीडिया पर लोग पूछ रहे है कि अखिलेश यादव आगरा लखनऊ हाईवे सहित बाकी के अन्य रोड, इमारतों और अपने शाशन काल में शुरू की गयी योजनाओं को कब से उखाड़ना और तोड़ना शुरू करेंगे.\nदरअसल बुधवार को उत्तर प्रदेश के पूर्व मुख्यमंत्री और समाजवादी पार्टी के राष्ट्रीय अध्यक्ष अखिलेश यादव ने प्रेस कॉन्फ्रेस में टोंटी दिखाते हुए राज्य सरकार पर हमला किया. इस दौरान वह मीडिया पर भी नाराज दिखे. उन्होंने कहा कि जिस समय ये घर हमें मिला था, काफी हालत ठीक नहीं थी पिछले एक-साल में मैंने काम करवाया. वहन से जो कुछ भी मैं लाया हूँ वह सब मेरा लगवाया हुआ था!


13860 करोड़ का कालाधन घोषित करने वाला गुजरात का कारोबारी महेश शाह लापता – MH One News\n13860 करोड़ का कालाधन घोषित करने वाला गुजरात का कारोबारी महेश शाह लापता\nकेंद्र की आईडीएस (Income Declaration Scheme) योजना के तहत 13,860 करोड़ की आय घोषित करने वाले अहमदाबाद के महेश शर्मा लापता हो गए हैं. उनकी तलाश में आयकर विभाग लगातार कई दिनों से विभिन्न जगहों पर छापेमारी कर रहा है. यह छापेमारी 1 दिसंबर तक भी जारी रही थी. इसके बावजूद उनका अभी तक कुछ पता नहीं चला है. उनके द्वारा दी गई डिक्लेयरेशन को आयकर विभाग द्वारा खारिज करने के बाद से ही वह फरार बताए जा रहे हैं.\nबेहद सामान्य घर में रहने वाले शाह को आईडीएस योजना के तहत घोषित आय पर चार किश्तों में 45 प्रतिशत टैक्स भरना था. 30 नवंबर से पहले शाह को इसकी पहली किश्त का 25 प्रतिशत यानी 1560 करोड़ रुपये जमा करना था, लेकिन आखिरी तारीख तक उन्होंने ऐसा नहीं किया. पहली किश्त जमा करने की मियाद खत्म होने से पहले ही आयकर विभाग ने 28 नवंबर को शाह का डिस्क्लोजर रद्द कर दिया था. इसके बाद विभाग ने 29 और 30 नवंबर को शाह और उनके सीए तेहमूल सेठना के ठिकानों पर छापेमारी भी की थी.\nएक अंग्रेजी अखबार की खबर के मुताबिक इस छापेमारी में आयकर विभाग ने शाह के बिजनेस पार्टनर के यहां से 40 लाख कैश और करीब 30 लाख रुपये के जेवर बरामद किए. हालांकि शाह ने पिछले दो से तीन वर्षों के अंदर जो रिटर्न दाखिल की है उसके मुताबिक उनकी सालाना आय दो से तीन लाख रुपये तक है.\nJIO पर लगेगा 500 र...


दुनिया का पहला कैशलेस देश बनाने वाला है स्वीडन - अब सारा लेन-देन कार्ड से होगा - Gajab Dunia\nदुनिया का पहला कैशलेस देश बनाने वाला है स्वीडन – अब सारा लेन-देन कार्ड से होगा\nज़िंदगी की रफ़्तार इस क़दर आगे बढ़ रही है कि कोई उसे रोकना नहीं चाहता. दुनिया में अधिकांश लोगों की चाहत होती है कि उनकी ज़िंदगी सरल और आसान हो. हम इसका असर अपने दैनिक जीवन में भी देख सकते हैं. आज हमारी ज़िंदगी मोबाईलमय बन गई है. कहते हैं कि जिसकी जेब में जितना ज़्यादा पैसा होता है, समाज में उसकी इज्ज़त भी उतनी ही ज़्यादा होती है.\nलेकिन अब आने वाला वक़्त कैश का नहीं बल्कि कार्ड का होगा. हालांकि भारत में ऐसा होना अभी बहुत दूर की बात है लेकिन स्वीडन जल्दी ही दुनिया का पहला कैशलेस देश बनने वाला है.\n1. कैशलेस देश बनने का मतलब क्या होता है?\nस्वीडन जल्द ही दुनिया का कैश-फ्री देश होने वाला है. इसकी प्रमुख वजह वहां के ज़्यादातर लोगों का इलेक्ट्रॉनिक कार्ड का इस्तेमाल करना है.\n2. सभी संस्थानों में कार्ड का प्रयोग हो रहा है\nव्यापार, शिक्षा, सेवा औऱ बैंकिंग जैसे क्षेत्रों में लोग कैशलेस काम कर रहे हैं. इलेक्ट्रॉनिक ट्रांजैक्शन की वजह से सरकार ने ऐसा निर्णय लिया.\n3. देश में सभी जगहों पर कार्ड रीडर है\nकैश-फ्री देश के रूप में स्वीडन इनोवेशन से पूरी दुनिया में अपनी एक नई पहचान बना रहा है. यहां हर जगह दुकानों पर कार्ड रीडर होते हैं, लोग भी उनसे ही पेमेंट करते हैं.यहां तक कि स्ट्रीट वेंडर भी कार्ड रीडर रखते हैं, ताकि किसी भी तरह से ग्राहकों को परेशान न होना पड़े.\n4. शुरू से ही टेक फॉरवर्ड देश है स्वीडन\nस्वीडन की पहचान पूरे विश्व में एक टेक फॉरवर्ड देश के रूप में है. इसी देश ने ऑनलाइन म्यूजिक स्ट्रीमिंग कंपनी स्पोटिफाई और कैंडी क्रश मोबाइल गेम दिया है.\n5. इस प्रयोग से कई लोग आशंकित भी हैं.\nऐसा नहीं है कि इलेक्ट्रॉनिक पेमेन्ट प्रणाली से सभी खुश हैं.उपभोक्ता संगठनों एवं आलोचकों ने इसमें प्राइवेसी का खतरा और संगठित अपराध बढ़ने की चेतावनी दी है.देश के विधि मंत्रालय के अनुसार वर्ष 2014 में इलेक्ट्रॉनिक धोखाधड़ी के अपराधों की संख्या 1.4 लाख थी, जो एक दशक पहले की तुलना में दुगुनी से ज़्यादा है.\n6. इससे पर्यावरण पर अच्छा असर पड़ेगा.\nसरकार के कई अधिकारियों और मंत्रियों का मानना है कि कैशलेस होने से पर्यावरण पर अच्छा असर पड़ेगा. इससे पेड़ कटने से बचेंगे.\nTags:कैश, इंटरनेट, पैसा, स्वीडन, पर्यावरण,पहल


KAMASOOTRA......: पुरुषों के 10 सेक्स सीक्रेट्स\nआपको लगता है कि आपको सब कुछ पता हैं, लेकिन जब बात पुरुषों से जुड़े सेक्स सीक्रेट्स की आती है तो फिर आपको ये सब पढ़ने की जरूरत है।\n1. स्पर्म -सभी स्पर्म गर्भधारण करने के लिए नहीं दौड़ते, बल्कि एक ही शुक्राणु गर्भधारण को अंजाम देता है। बाकी स्पर्म अस्थायी रूप से जम जाते है या फिर थक्का बनकर रह जाते हैं और महिला प्रजनन तंत्र में तैरते रहते हैं। आपको पता होना चाहिए कि बेबी कंसीव करने के लिए एक स्पर्म बहुत होता है। वैज्ञानिकों के अनुसार, ये थक्के इस बात का संकेत होते हैं कि इनमें से एक शक्राणु अंडे तक पहुंच चुका हो\n2. पुरुषों को भी प्रभावित करता है ऑक्सीटोसिन:\nयह माना जाता है कि ऑक्सीटोसिन सेक्स के दौरान महिलाओं को प्रभावित करता है, लेकिन यह हार्मोन सेक्स के दौरान दोनों लिंगों से जारी होता है। ऐसा पाया गया है कि यह पुरुषों को भी प्रभावित करता है। स्विट्जरलैंड में हुए एक रिसर्च में पाया गया कि ऑक्सीटोसिन पुरुषों में विश्वास की वृद्धि की भावनाओं के साथ जुड़ा होता है।\n3. उच्च टेस्टोस्टेरोन और कम सेक्स:\nसेक्स हॉरमोन टेस्टोस्टेरोन का उच्च स्तर आम तौर पर पुरुषों के लिए एक अच्छी बात मानी जाती है, जब बात उनकीसेक्स ड्राइव से जुड़ी हो। शोधकर्ताओं ने लगातार पाया कि उच्च टेस्टोस्टेरोन से विवाह अपनमानजनक लगता है और तलाक की मामले बढ़ जाते है। वास्तव में, शादीशुदा पुरुष एकल पुरुषों की तुलना में अधिक एक्शन में दिखते है।\n4. सेक्स के दौरान मौत:\nयह एक अजीब ही बात है, लेकिन ऐसा होता है। 1975 में हुए एक रिसर्च से यह पता चला कि आमतौर पर सेक्स करते हुए वैसे लोगों की अचानक मृत्यु हो जाती है जो काफी शराब और गरिष्ठ भोजन लिए होते हैं। पहले यह माना जाता था कि दिल के मरीजों की सेक्स के दौरान मौत होने का खतरा रहता है। 1989 में हुए एक रिसर्च से स्पष्ट हुआ कि वैसे लोगों की मौत की अधिक आशंका होती है जो पराई औरतों के साथ संबंध बनाते हैं।\nकुछ ऐसी बीमारियां हैं जिनसे पीड़ित लोगों की भी सेक्स के दौरान मृत्यु की आशंका रहती है। उदाहरण के लिए लिवर से संबंधित बीमारियां। लिवर डिजीज से ग्रस्त लोगों को डॉक्टर सेक्स नहीं करने की सलाह देते है।\n5. पुरुष चाहते हैं (किंकी) सेक्स।\nएक रिसर्च में यह पाया गया है कि बीस में से एक पुरुष अपनी महिला पार्टनर से इस तरह सेक्स की चाहत रखते हैं जिसे सामाजिक स्वीकृति प्राप्त नहीं होती। ऐसे पुरुषों को असामान्य व्यवहार में विशेष आनंद मिलता है। ये किंकी टाइप सेक्स पसंद करते हैं। उदाहरण के लिए खुली छत पर सेक्स, रेस्त्रां, सिनेमा हॉल आदि के बाथरूम में सेक्स। इससे इन्हें फर्क नहीं पड़ता कि कोई इन्हें सेक्स करते हुए देख रहा है।\n6. आर्गज्म नहीं होने से पुरुषों में हो सकता है कैंसर।\n7. आप अपनी साइज के बारे में अंगुलियों से बता सकते है।\n8. औरतों से जल्दी पुरुष पड़ते हैं प्यार में..।\n9. फैमिली टेस्टोस्टेरोन को प्रभावित करती है।\n10. आपका खान-पान परफार्मेस पर डालता है असर।\nPosted by kamacharya shashtri at 01:34


Kisan Credit Cards campaign launched for 1.5 crore dairy farmers in Hindi\n01 जून से 31 जुलाई, 2020 के बीच, अगले दो महीनों के भीतर दुग्ध संघों और दुग्ध उत्पादक कंपनियों से संबंधित डेढ़ करोड़ डेयरी फार्मर्स को किसान क्रेडिट कार्ड प्रदान किए जाएंगे.\nJun 3, 2020 15:50 IST\nसरकार ने डेयरी फार्मर्स को लाभान्वित करने के लिए किसान क्रेडिट कार्ड अभियान शुरू किया है. इस विशेष अभियान के तहत, 1 जून से 31 जुलाई, 2020 के बीच, अगले दो महीनों के भीतर दुग्ध संघों और दुग्ध उत्पादक कंपनियों से संबंधित डेढ़ करोड़ डेयरी किसानों को किसान क्रेडिट कार्ड (KCC) प्रदान किए जाएंगे.\nवित्तीय सेवा विभाग के सहयोग से पशुपालन और डेयरी विभाग ने पहले ही सभी राज्य दुग्ध महासंघों और दुग्ध संघों को मिशन मोड पर इस अभियान के कार्यान्वयन के लिए प्रासंगिक परिपत्र और KCC आवेदन प्रारूप परिचालित कर दिया है.\nडेयरी सहकारी आंदोलन के तहत देश के 230 दुग्ध संघों के साथ लगभग 1.7 करोड़ किसान जुड़े हुए हैं.\n• इस अभियान के पहले चरण के तहत, उन सभी किसानों को शामिल किया जायेगा जो डेयरी सहकारी समितियों के सदस्य हैं और विभिन्न दुग्ध संघों से जुड़े हैं लेकिन, जिनके पास KCC नहीं है.\n• जिन किसानों के पास पहले से ही भूमि स्वामित्व के आधार पर किसान क्रेडिट कार्ड हैं, वे अपनी क्रेडिट सीमा को बढ़ा सकेंगे. हालांकि, ब्याज छूट केवल3लाख रुपये तक ही उपलब्ध होगी.\n• हालांकि, संपार्श्विक के बिना KCC क्रेडिट के लिए सामान्य सीमा पहले के समान रु. 1.6 लाख ही है, लेकिन जिन किसानों का दूध सीधे तौर पर दुग्ध संघों द्वारा खरीदा जाता है, बिना किसी बिचौलियों के, ऐसे किसानों का मामला उत्पादकों और प्रसंस्करण इकाइयों के बीच गठजोड़ की स्थिति में आएगा, और इसलिए बिना संपार्श्विक के उनकी ऋण सीमा3लाख रुपये तक बढ़ाई जा सकती है.\n• यह निर्णय देश के विभिन्न दुग्ध संघों से जुड़े डेयरी किसानों के लिए और अधिक ऋण उपलब्धता सुनिश्चित करने के साथ ही बैंकों के ऋण के भुगतान का आश्वासन भी देगा.\nडेढ़ करोड़ डेयरी किसानों को KCC प्रदान करने के लिए शुरू किया गया किसान क्रेडिट कार्ड अभियान दरअसल, केंद्र सरकार द्वारा भारत के किसानों के लिए जारी आत्म निर्भर भारत पैकेज का एक हिस्सा है. केंद्रीय वित्त मंत्री, निर्मला सीतारमण ने 15 मई, 2020 को यह घोषणा की थी कि 2.5 करोड़ से अधिक नए किसानों को KCC योजना के तहत कवर किया जाएगा. इससे ऐसे किसानों को5लाख करोड़ रुपये की अतिरिक्त नकदी मिलेगी, जो अर्थव्यवस्था की हालिया मंदी से पीड़ित हैं.\nडेयरी उद्योग पिछले5वर्षों में6प्रतिशत से अधिक की चक्रवृद्धि वार्षिक वृद्धि दर (CAGR) के साथ भारतीय अर्थव्यवस्था के सबसे तेजी से बढ़ते हुए उद्योग क्षेत्रों में से एक है.\nइसलिए, कार्यशील पूंजी और विपणन के लिए डेयरी किसानों की आवश्यकताओं को पूरा करने के लिए उन्हें अल्पकालिक ऋण प्रदान करने का यह कदम, उनकी उत्पादकता को अत्यधिक बढ़ावा देगा.


डायबिटीज के मरीज खा सकते हैं ड्रैगन फ्रूट, हार्ट और इम्यूनिटी को बनाता है मजबूत, जानिए फायदे – AB Hindi News\nडायबिटीज के मरीज खा सकते हैं ड्रैगन फ्रूट, हार्ट और इम्यूनिटी को बनाता है मजबूत, जानिए फायदे\nDragon Fruit In Diabetes: ड्रैगन फ्रूट का नाम तो आपने सुना होगा. हालांकि बहुत सारे लोगों ने शायद ही इस फल को चखा होगा. ड्रैगन फ्रूट काफी महंगा होता है और हर जगह नहीं मिलता है. ड्रैगन फ्रूट ऐसा फल है जो पोषक तत्वों से भरपूर है. डायबिटीज के मरीज के लिए भी ये फायदेमंद है. ड्रैगन फ्रूट में ऐंटी-ऑक्सिडेंट्स, विटमिन सी और भरपूर फाइबर होता है जो डायबिटीज, हार्ट और कैंसर जैसी बीमारी से लड़ने में मदद करता है. ड्रैगन फ्रूट में लायकोपीन और बीटा कैरोटीन होता है जिससे कैंसर और हार्ट डिजीज का खतरा कम होता है. ड्रैगन फ्रूट खाने से इम्युनिटी भी मजबूत बनती है. जानते हैं ड्रैगन फ्रूट के फायदे.\n1- डायबिटीज कंट्रोल रखे- ड्रैगन फ्रूट में नेचुरल एंटीऑक्सीडेंट होते हैं इसमें फ्लेवोनोइड, एस्कॉर्बिक एसिड, फेनोलिक एसिड और फाइबर होता है. जिससे ब्लड शुगर को कंट्रोल करने में मदद मिलती है. अगर आपको डायबिटीज के खतरे से बचना है तो आप डाइट में ड्रैगन फ्रूट को शामिल कर सकते हैं.\n2- हार्ट के लिए फायदेमंद- ड्रैगन फ्रूट में छोटे-छोटे काले बीज होते हैं. इन बीज में ओमेगा-3 और ओमेगा-9 फैटी एसिड पाया जाता है. इससे आपका हार्ट हेल्दी और मजबूत बनता है.\n3- इम्यूनिटी बूस्ट करे- ड्रैगन फ्रूट आपके इम्यून सिस्टम को बूस्ट करने में मदद करता है. इसमें विटामिन-सी भरपूर मात्रा में होता है जिससे रोग प्रतिरोधक क्षमता मजबूत होती है. साथ ही आप शरीर को कई बीमारियों से बचा सकते हैं.\n4- हड्डियों को मजबूत बनाए- ड्रैगन फ्रूट कैल्शियम, फास्फोरस और मैग्नीशियम काफी मात्रा में होता है जिससे आपकी हड्डियां और दांत मजबूत होते हैं. ड्रैगन फ्रूट में पाए जाने वाले एंटीऑक्सीडेंट से गठिया में भी आराम मिलता है.\n5- पाचन को दुरस्त रखे- ड्रैगन फ्रूट आपको पेट की समस्याओं से छुटकारा दिलाने में मदद करता है. इससे पेट और आंत के गुड माइक्रोबायोम बढ़ते हैं जिससे पेट और आंत से जुड़े विकार दूर हो जाते हैं. इस फल में भरपूर फाइबर होता है जिससे पाचन तंत्र अच्छा रहता है.\n6- कोलेस्ट्रॉल को कंट्रोल रखे- ड्रैगन फ्रूट बेड कोलेस्ट्रॉल को घटाने में मदद करता है. ये लिपोप्रोटीन कोलेस्ट्रॉल को कम करता है और गुड कोलेस्ट्रॉल को बढ़ाने में मदद करता है.\nVitamin E Benefits: सिर्फ बाल और त्वचा ही नहीं, इन अंगों के लिए भी फायदेमंद है विटामिन ई


varun to get married with natasha dalalapagesepsitename%%\nvarun to get married with n...\nHome » varun to get married with n...\n2018 की तरह ही 2019 में भी कई कपल्स के शादी के बंधन में बंधने की खबरें है. हाल ही में फरहान अख्तर ने एक टॉक शो में शिबानी से शादी के बारे में बात की, तो वहीं अर्जुन कपूर और मलाइका की शादी को लेकर भी खबरें है कि यह कपल जल्द ही शादी कर सकता है. इनके अलावा खबर है कि अरबाज़ खान-जॉर्जिया और आलिया और रणबीर भी 2019 के अंत तक शादी कर सकते हैं. अब सुनने में आ रहा है कि इस साल वरुण धवन (Varun Dhawan) और उनकी गर्लफ्रेंड (Girlfriend) नताशा दलाल (Natasha Dalal) भी शादी (Marriage) के बंधन में बंध जाएंगे.\nएक वेबसाइट में छपी खबर के अनुसार, वरुण धवन और नताशा दलाल अब अपने रिश्ते को शादी के मोड़ पर लाना चाहते हैं. आपको बता दें कि दोनों काफी लंबे समय से एक दूसरे को डेट कर रहे हैं. रिपोर्ट के मुताबिक इस साल दिसंबर महीने में दोनों शादी कर सकते हैं. वरुण 2019 में नताशा से शादी करने के लिए तैयार हैं. हालांकि, अब तक उन्होंने अपनी शादी की योजना के बारे में कुछ भी नहीं बताया है.\nवरुण ने एक टॉक शो में नताशा के साथ अपने रिश्ते पर भी बात की थी. इस शो में उन्होंने यह भी खुलासा किया था कि वह नताशा से जल्द शादी करेंगे. अब, ऐसा लगता है कि यह दिन काफी करीब आ रहा है. वरुण गुपचुप तरीके तैयारियां शुरू कर दी हैं. वरुण ने एक इंटरव्यू में कहा था कि वे शादी में बहुत विश्वास रखते हैं लेकिन उसे पब्लिक में ले जाने में बिल्कुल भी विश्वास नही रखते. वैसे लंबे समय बाद ही सही वरुण धवन अब नताशा के साथ मीडिया के सामने अब अपने प्यार को दिखाने में बिलकुल भी नही हिचकिचाते.\nये भी पढ़ेंः फिल्म रिव्यूः शानदार मर्डर मिस्ट्री है बदला (Film Review Of Badla)\nMost Popular in varun to get married with natasha dalala


Mandi News: पहाड़ी पर बुरांश के फूल लाने गई 13 साल की छात्रा 500 मीटर गहरी खाई में गिरी, मौत | Minor Girl Death in Siraj after falls from cliff dead body found hpvk\nMandi: पहाड़ी पर बुरांश के फूल लाने गई 13 साल की छात्रा 500 मीटर गहरी खाई में गिरी, मौत\nमृतका की पहचान 13 वर्षीय दया पुत्री हरदेव निवासी गांव व डाकघर शिकावरी के रूप में हुई है.\nMinor Girl Death in Siraj: 13 साल की दया गुरुवार को स्कूल से छुट्टी के बाद लापता हो गई थी. बाद में खाई में उसकी लाश मिली है. अनुमान है कि वह बुरांश के फूल तोड़ते वक्त गहरी खाई में जा गिरी.\nLast Updated: March 6, 2021, 9:15 AM IST\nमंडी. हिमाचल प्रदेश के मंडी जिले में गुरुवार को स्कूल से छुट्टी होने के बाद लापता कक्षा 8वीं की एक छात्रा की लाश (Dead Body) पहाड़ी के पास 500 मीटर गहरी खाई में मिली है. अनुमान लगाया जा रहा है कि वह घर से लगी इस पहाड़ी पर बुरांश के फूल लेने गई होगी, जहां फूल तोड़ते वक्त ढांक याने पेड़ से खाई में जा गिरी होगी, जहां उसकी मौत हो गई. पुलिस इस मामले में सभी एंगल से जांच कर रही है.\nबुरांश का फूल हिमाचल का राज्य फूल है.


नागरिकों का रजिस्टर\nHome संपादकीय नागरिकों का रजिस्टर\nPosted On: September 03, 2019 1:21 PM In: संपादकीय\nभारत के जन्म व मृत्यु निदेशालय का एक कर्तव्य यह भी है कि वह देश के नागरिकों का रजिस्टर (एन.आर.सी- नेशनल रजिस्टर आफ सिटीजन्स) बनाए. लेकिन यह इतना बड़ा और खर्चीला काम है कि केन्द्र सरकार ने संचालनालय को न तो कभी इसके लिए कहा या फन्ड की व्यवस्था की. इसकी वजह यह रही कि इसमें कभी तात्कालिकता महसूस नहीं की गई.\nभारत में घुसपैठियों की समस्या दो तरह की है. एक तो पाकिस्तान से आये हैं जिन्हें भारत में आतंकी कार्यवाहियों या जासूसी के लिए भेजा जाता है. दूसरे वे घुसपैठिये हैं जो दूसरे देशों से चोरी-छिपे यहां आ जाते हैं और यहीं बस जाते हैं. इसमें सबसे बड़ा कारण रोजगार व सुरक्षा का होता है. वैसे लगभग सभी देशों में यह समस्या होती है कि पास के गरीब या अविकसित राष्ट्र से पास के विकसित व सुरक्षित राष्ट्र में लोग चुपचाप प्रवेश कर वहीं जम जाते हैं.\nभारत के तमिल चाय बागानों में काम करने के लिए सदियों पहले श्रीलंका गए और वहीं बस गए और पूरा उत्तरी श्रीलंका तमिल बाहुल्य को हो गया और पृथक तमिल राष्ट्र की मांग तक कर बैठे. भारत के उत्तर पूर्व नेपाल से रोजगार के लिए गोरखा आये थे और कालान्तर में यहीं बस गए और गोरखालैंड की मांग करते हैं.\nहाल में सीरिया के गृहयुद्ध से त्रस्त सीरिया के लोग सुरक्षा के लिए भागकर यूरोप के देशों में शरण के लिए घुस पड़े. यूरोप के देशों का कहना था कि ये पास के मुसलमान राष्ट्रों में क्यों नहीं जाते, यूरोप के ईसाई मुल्कों में क्यों आ रहे हैं. कारण साफ है कि पूरा अरब बगदादी जैसे लोगों के इस्लामी स्टेट के आतंक की चपेट में है. ये सीरियाई लोग यूरोप में शरणार्थी बन कर जा तो रहे थे लेकिन असली इरादा उन सुरक्षित देशों में जाकर स्थाई रूप से बसने का था. यूरोप के देश ये समझ गए थे और वे उन्हें वापस भेजने लगे हैं.\nअमेरिका को तो प्रवासियों ने बसाया है- उसे कन्ट्री आफ मिगरेन्ट भी कहा जाता था, लेकिन अब वह भी और अधिक लोगों को बसाने के लिए तैयार नहीं है. उसकी सीमा मैक्सिको से लगती है और वहां से भारी संख्या में लोग अमेरिका में घुसपैठ कर आ जाते हैं और यहीं बस जाते हैं. इस तरह की समस्या हर विकसित व सुरक्षित देश में आ रही है. उनमें भारत भी एक है. कभी पूर्वी पाकिस्तान, जो अब बंगलादेश बन चुका है, वहां से भारी संख्या में लोग खासकर मुसलमान असम में चुपचाप घुसकर इतने ज्यादा आ गए कि असम के लोगों में उनकी संख्या वहां के मूल लोगों से ज्यादा हो गई.\nस्थिति इतनी विस्फोटक हो गई कि वहां के लोगों ने वहां विधानसभा और लोकसभा के चुनाव नहीं होने दिये. उनकी मांग यह थी कि पहले इन विदेशियों (बंगलादेशी) को असम से निकाला जाए- तभी वे चुनाव होने देंगे. उसी समय पर जरूरत महसूस की गई कि यहां नेशनल रजिस्टर आफ सिटीजन बनाना ही पड़ेगा और जो घुसकर यहां बस गए हैं उन्हें निकालना या कम से कम मताधिकार से वंचित करना होगा. इसी समस्या के कारण वहां के लोगों ने असम गण परिषद पार्टी बनायी और वह सत्ता में आयी भी थी.\nअसम के लोग मुसलमानों को इसलिए पसन्द नहीं करते कि जब 1947 में हिन्दुस्तान और पाकिस्तान में हिन्दू-मुसलमान के आधार पर देश का विभाजन हुआ उस समय पंजाब और बंगाल का विभाजन भी हुआ. बंगाल वाले हिस्से को पूर्वी पाकिस्तान कहा जाता रहा. विभाजन के समय असम के केवल एक जिले सिल्हट में मुसलमानों की आबादी हिन्दुओं से ज्यादा थी. वहां जनमत संग्रह हुआ था कि सिल्हट जो आसामी भाषा और असम का भाग है वह भाषा के आधार पर असम में ही रहना चाहेगा या मुसलमान बाहुल्य होने से बंगला भाषी पूर्वी पाकिस्तान में जाना चाहेगा. जनमत में मुस्लिम बाहुल्य लोगों ने पूर्वी पाकिस्तान जाना पसंद किया.\nइसलिए असम का केवल एक जिला सिल्हट बंगला भाषी पूर्वी पाकिस्तान को दे दिया गया लेकिन कालान्तर में बंगाली मुसलमानों ने उन्हें भाषा के आधार पर गैर ही समझा और वे असम में चोरी-छुपे घुस वापस आये और आसम के मुसलमानों ने उन्हें इसमें मदद पहुंचायी. बंगला युद्ध के समय बंगला देश मेंं लाखों की संख्या में बंगला देशी युद्ध शरणार्थी के रूप में भारत में घुस आये हैं. मोदी सरकार का यह चुनावी मेनीफेस्टो है कि इन बंगलादेशी मुस्लिम आबादी को वापस करेगा.\nदिल्ली में भारी संख्या में बंगला देशी बस गये हैं. बंगला देश बनने के बाद भी ये वापस नहीं जा रहे हैं. अमेरिका भी मेक्सिको में घुसपैठ से परेशान है और राष्ट्रपति ट्रम्प अमेरिका व मेक्सिको के बीच स्थाई दीवार बनाने को आमादा हो गये हैं. भारत दीवार तो नहीं बना रहा बल्कि उसके स्थान पर एन.आर.सी. (नेशनल रजिस्टर आफ सिटीजन्स) बना रहा है.\nदूसरे देशों की तरह भारत में आकर बसने वाले घुसपैठियें बड़ी समस्या बने हुए हैं. मोदी सरकार राष्ट्रहित में नेशनल रजिस्टर का बहुत बड़ा और बहुत सही काम कर रही है. इन दिनों असम में यह राजनैतिक मुद्दा बनाया जा रहा है लेकिन यह राष्टï्रीय मसला है- उस पर सभी को एक होना चाहिए.


नर्मदा जल मुद्दे पर सवाल सुनकर भागे शिवराज ! | Tez News\nHome Election नर्मदा जल मुद्दे पर सवाल सुनकर भागे शिवराज !\nखण्डवा में भाजपा प्रत्याशी नँदकुमार सिंह चौहान के समर्थन में चुनावी सभा को सम्बोधित करने पहुंचे पूर्व मुख्यमंत्री शिवराज सिंह चौहान ने हमेशा की तरह रटा रटाया भाषण दिया । अपनी सरकार के समय की योजनाओं के बन्द किये जाने का आरोप लगाते हुए कांग्रेस सरकार की ईंट से ईंट बजा देने की चेतावनी दी।\nगौरतलब है कि यही चेतावनी वे सभी सभाओं में दे रहे हैं।जिसपर कोई तवज्जो नही दे रहा है । चुनावी सभा पश्चात स्थानीय मीडिया ने उनसे खण्डवा में नर्मदा जल को लेकर सवाल पूछा । जिसपर वे श्रेय लेते हुए बोले कि यह योजना उनकी सरकार की देन है । जब उनसे पूछा गया कि योजना में विफलता की वजह से आम जनता परेशान है । तो वे जवाब देने की बजाय कन्नी काट कर चले गए ।\nमध्य प्रदेश के पूर्व मुख्यमंत्री शिवराज सिंह चौहान खंडवा में 150 करोड़ की नर्मदा जल आवर्धन योजना में हुए भ्रष्टाचार के मुद्दे पर घिरते नजर आए। शिवराज सिंह चौहान खंडवा में सांसद नंदकुमारसिंह चौहान के समर्थन में एक सभा को संबोधित करने आये थे। मीडिया से चर्चा के दौरान सवालों के जवाब पर शिवराज सिंह असहज नजर आए और अंत में मीडिया से भागते भी नजर आए। उधर कांग्रेस ने शिवराज सिंह चौहान को इस मुद्दे पर घेरते हुए कहा कि वे झूठ बोलकर खंडवा की तीन लाख आबादी को बेवकूफ बनाना चाहते हैं। जबकि यहां की जनता जवाब चाहती है।\n12 साल पहले 150 करोड़ रुपए की योजना हुई थी स्वीकृत\nकरीब 12 साल पहले खंडवा में केंद्र और राज्य सरकार की स्वीकृत राशि से 150 करोड़ रुपए की नर्मदा जल आवर्धन योजना मंजूर हुई थी लेकिन यह योजना तब भी पूरी नहीं हो सकी जबकि पिछले2चुनाव में शिवराज सिंह चौहान ने जनता से वादा किया था कि वह खंडवा में नर्मदा जल योजना जनता तक पहुंचा कर रहेंगे। आज खंडवा प्रवास के दौरान जब इसी सवाल पर जवाब नहीं दे सके तो कांग्रेस ने पत्रकार वार्ता कर उनको जनता के सवालों का जवाब देने के लिए खंडवा बुलाया है।\nPrevious articleहाथो से अपने निजी अंगो को छुपाती नज़र आई ये मॉडल\nNext articleराहुल गांधी की नागरिकता पर फिर उठे सवाल, गृहमंत्रालय ने भेजा नोटिस


human story about first rock band of mahadalit women in bihar | lifestyle - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\n#HumanStory: मर्द पहले फसाद किया करते, अब कहते हैं- चलो, तुम्हारा 'इनब्हाइट' आया है\nपहली बार ड्रम पकड़ा तो लाज आ रही थी. 'टरेनर' ने सिखाना शुरू किया- एक- दो- तीन. हम लोग अकबक देख रहे थे. हम 16 जने थे. किसी को गिनती नहीं आती थी. फिर कहा गया- भात- दाल- रोटी. ये समझना आसान था. धीरे-धीरे हम समझने लगे लेकिन धुन पकड़ने में डेढ़ साल लगे.\nबिहार की पंचम देवी महादलित महिलाओं के रॉक बैंड नारी गुंजन का हिस्सा हैं\nपंचम देवी महादलित औरतों के रॉक बैंड नारी गुंजन में ड्रमर हैं. वे कहती हैं- शुरू में सब ठट्ठा करते. मर्द टंटा लगाते. घर से बाहर निकलने पर फसाद करते. अब यही लोग कहते हैं- भीतर का काम छोड़ो, तैयार हो जाओ. तुम्हारा 'इनब्हाइट' आया है.\nबिहार के दानापुर में एक खोया हुआ मोहल्ला- ढीबरा. यहां की संकरी-सांवली गलियों में वैसे तो खामोशी रहती है लेकिन हर हफ्ते के आखिर में धूम मच जाती है. वजह- एक छत पर जमा 10 औरतों का झुंड.\nहंसते-खिलखिलाते चेहरों वाली ये औरतें ठेठ गिरस्थन हैं. देसी साड़ियों में लिपटी, सिर पर चौड़ी पाड़ करके सिंदूर भरे हुए. कटे-घिसे हाथ अपना इतिहास खुद बता रहे हैं. यही हाथ एकाएक हरकत में आ जाते हैं. गले में बड़े-छोटे ड्रम लटके हैं. हरेक के हाथ में कोई न कोई इंस्ट्रुमेंट हैं. दसों बड़ी शिद्दत से एक धुन छेड़ते हैं और उसपर ताल देते हैं. ये उन औरतों का रॉक बैंड है जो पहले घर से बाहर निकलते हुए हिचका करती थीं.\nशुरुआती दिनों के बारे में बताते हुए पंचम की आवाज खनक रही है\n2012 की बात है. जब ड्रम गले में टांगा तो बहुत घबरा रहे थे. ट्रेनर बोलते- एक- दो- तीन. हम हक्का-बक्का देखे जा रहे थे. इसी एक- दो- तीन पर हमें ड्रम पर ताल देनी थी. हमने कहा- हमको तो गिनती नहीं आती, कुछ ऐसा कहें जो हमारी समझ में आए. वो थोड़ी देर सोचते रहे, फिर कहा- भात- दाल- रोटी. हम लोग समझ गए और ड्रम पर डंडा मारने लगे थे.\nपंचम देवी महादलित औरतों के रॉक बैंड नारी गुंजन में ड्रमर हैं (प्रतीकात्मक फोटो)\nरोज घंटा- दो घंटा 'पिरेकटिस' के लिए पक्का हो गया लेकिन रोज कोई न कोई फसाद होता.\nहम जैसे ही बाहर जाने के लिए निकलते, मर्द रोक लेते. मेरा मर्द टोकता- ये क्या टुनटुना बजा रहे हो? ये सब औरतों का काम नहीं. घर बैठो. बच्चा संभालो. हमारी ठन जाती. बाहर निकलो तो पास-पड़ोस नीची निगाहों से देखता.\nउस वक्त हम रहते भी तो कैसे थे! पंचम याद करती हैं. एक साड़ी लगातार पहनी हुई. बाल बने हैं या बिखरे हैं, इसकी परवाह नहीं. बन-ठनकर कभी बाहर नहीं निकले थे, लोग तो वैसे ही देखेंगे न. अब जब से अपना बैंड बनाया है, हम रोज बाल कोरते हैं. अच्छी साड़ी पहनते हैं. थोड़ा-बहुत बनाव-सिंगार भी कर लेते हैं.\nअब लोग भी हमको सीरियसली लेने लगे हैं. जब भी कोई प्रोग्राम होता है, कार बुक करते हैं. दरवाजे पर बड़ी सी चमचमाती गाड़ी लगती है. हमारा इंतजार करती है.\nपहले घर से निकलना हो तो 10 रोज पहले बताते थे. बार-बार याद दिलाना होता था ताकि ऐन समय पर मना न हो जाए. अब देश के सारे बड़े-बड़े शहरों से बुलावा आता है. दिल्ली, बंबई, केरल- सब देख लिया. हवाई जहाज में भी बैठे. कैसा है पहली फ्लाइट की याद! पंचम खिलखिलाती हुई कहती हैं- बहुत मजा आया. बैठे तो थोड़ी धुकधुकी हुई. जहाज उड़ा तो भगवान का नाम ले रहे थे. पेट में दर्द भी हुआ लेकिन जैसे ही जहाज ऊपर उठा, सब भूल गई.\nरॉक बैंड में 10 महिलाएं हैं जो देश के तमाम बड़े शहरों में परफॉम कर चुकी हैं\nसोचे नहीं थे कि कभी गांव से बाहर जाएंगे, अब हवाई जहाज में भी जाते हैं. जहाज में दुनिया के लोग बैठते हैं, लेकिन कोई भेदभाव नहीं. गांव जैसे हाल नहीं कि लोग दूर हटने को कहें. लौटते हैं तो घर-पड़ोस जमा हो जाता है.\nशुरू में छतवा पर बैठकर सीखते थे. ड्रम बजाते तो डंडा आड़ा-तिरछा होता. नीचे गांववालों का हुजूम हंसता. लाज लगती थी. जैसे ही लाज छूटी, काम अपने-आप आ गया.\nअब भी इनब्हाइट आए, चाहे न आए, हम हर हफ्ते प्रैक्टिस करते हैं. 10 औरतों हैं. किसी के घर जमा होती हैं और छत पर बैठकर ही बजाती हैं. नीचे अब भी हुजूम रहता है लेकिन मजाक उड़ानेवालों का नहीं, हैरानी से देखने वालों का.\n'बड़का मोबाइल पर खोलके देखिए न, आपको हम दिखेंगे'. पंचम बात करते हुए इसरार करती हैं.\nपहले छुटपुट जरूरतों के लिए मर्द से मांगना होता था. अब अपना सामान खुद खरीदते हैं. बच्चों को भी अच्छे से पढ़ा रहे हैं. त्यौहार आए तो मन नहीं मारते. उसी दुकान में घुसते हैं, जहां अपनी पसंद के कपड़े मिलें. वही पति, जो शुरू में टोक लगाता था, अब खुद कहता है- काम-धाम छोड़ो, तैयार हो जाओ.\nये उन औरतों का रॉक बैंड है जो पहले घर से बाहर निकलते हुए हिचका करतीं\n16 औरतों ने ड्रम सीखना शुरू किया. टोक-ताने-ठट्ठों के बीच एक-एक करके कई औरतें पीछे हटीं. अब 10 बाकी हैं. सब एक ही गांव से हैं. पहले मिलतीं तो घर-गिरस्थी के टंटे रोतीं.\nअब किस प्रोग्राम में कहां जाना है- ये बात होती है. शादी-ब्याह- सरकारी कार्यक्रम सबमें खूब बुलावा आता है. लोग फोन करते हैं तो पूछते हैं- आप लोग फलां दिन खाली हैं क्या? बताते हुए पंचम की आवाज खिलखिला रही है. एडवांस बुकिंग होती है. हम पूरी तैयारी के साथ जाते हैं और जब स्टेज पर हमारा बैंड शुरू होता है तो लोग आ-आकर फोटो खिंचवाते हैं.\n30 साल के आसपास होंगे. जन्मदिन नहीं पता. शादी कब हुई, नहीं याद. ऐसा लगता है जनमते ही शादी हो गई. जनमते ही गिरस्ती में जुट गए.\nसोचा नहीं था कि कभी हवाई जहाज में बैठेंगे. जिन शहरों के नाम हमारे बच्चे किताबों में पढ़ते हैं, वहां जाएंगे और 'परफारम' करेंगे. पहले बगल में खड़े हो जाओ तो लोग मुंह बनाते थे. अब रॉक स्टार कहते हैं. फोटो खिंचवाते हैं.\nFirst published: August 2, 2019, 10:46 AM IST


Archnet से PLC नियंत्रण प्रणाली : Quote, RFQ, Price and Buy\nArchnet से PLC नियंत्रण प्रणाली\nएक पीसी आधारित मेजबान स्टेशन, एक पीएलसी ट्रान्सीवर और नियंत्रण अंतरफलक इकाइयों के एक नंबर है. होस्ट स्टेशन Windows आधारित सॉफ्टवेयर के साथ मेजबान स्टेशन गृह स्वचालन प्रणाली की "मस्तिष्क" है. यह स्वतंत्र रूप से काम कर सकते हैं, या यह एक मौजूदा स्थानीय क्षेत्र नेटवर्क का एक कार्य केंद्र के रूप में विन्यस्त किया जा सकता है. यह भी दूर से इंटरनेट के माध्यम से नियंत्रित किया जा सकता है. इस प्रकार, आप अपने सुरक्षा अलार्म पर बारी या भी अगर आप विदेशी व्यापार यात्रा पर हैं अपने घर में स्थिति की निगरानी कर सकते हैं. पीएलसी ट्रान्सीवर पीएलसी ट्रांसीवर एक संचार उपकरण है, मेजबान स्टेशन और एक घर स्वचालन प्रणाली में उपकरणों इंटरफेस यूनिट (एआईयू) के बीच संचार का समर्थन है. यह एक RS232 या USB मेजबान स्टेशन अंत करने के लिए कनेक्ट इंटरफेस है, और दूसरे छोर पर, एक पीएलसी युग्मन अंतरफलक बिजली लाइन के माध्यम से AIUs करने के लिए कनेक्ट. Last Update: 7. October 2011 10:11


देश के कई मीडिया संस्थानों ने कश्मीर में मारे गए हिजबुल के टॉप कमांडर मेहराजुद्दीन हलवाई उर्फ उबैद के नाम पर प्रकाशित की ISIS आतंकी की तस्वीर\nहोमFact Checkदेश के कई मीडिया संस्थानों ने कश्मीर में मारे गए हिजबुल के...\nउत्तरी कश्मीर के हंदवाड़ा में मंगलवार देर रात आतंकियों के साथ हुई मुठभेड़ में, भारतीय सुरक्षाबलों को बड़ी सफलता हाथ लगी। दरअसल, मुठभेड़ में सुरक्षाबलों ने हिजबुल के सबसे पुराने और शीर्ष कमांडरों में से एक, मेहराजुद्दीन हलवाई उर्फ उबैद को मार गिराया है। भारतीय सुरक्षाबलों को लंबे समय से मेहराजुद्दीन हलवाई की तलाश थी। मेहराजुद्दीन, साल 2012 से उत्तरी कश्मीर में आतंकी गतिविधियों को अंजाम देता आ रहा था। इतना ही नहीं, सुरक्षाबलों की मोस्ट वांटेड सूची में वह चौथे नंबर पर था। जब से ये खबर सामने आई है, तब से ही सभी लोग भारतीय सुरक्षाबलों की इस कामयाबी की जमकर सराहाना कर रहे हैं।\nइसी के साथ ही सोशल मीडिया पर, हाथ में बंदूक लिए एक शख्स की तस्वीर तेजी से वायरल हो रही है। दावा किया जा रहा है कि तस्वीर में नजर आ रहा शख्स, हिजबुल मुजाहिद्दीन का कमांडर मेहराजुद्दीन हलवाई उर्फ उबैद है, जिसका कश्मीर में भारतीय सुरक्षाबलों द्वारा एनकाउंटर किया गया है। दरअसल जैसे ही ये खबर सामने आई थी मेनस्ट्रीम मीडिया ने इस तस्वीर को प्रकाशित करते हुए फोटो में नजर आ रहे शख्स को हिजबुल मुजाहिद्दीन का कमांडर मेहराजुद्दीन हलवाई उर्फ उबैद बताना शुरू कर दिया था। जिसके बाद देखते ही देखते ये खबर सोशल मीडिया पर वायरल हो गई।\nTV9 Bharatvarsh, Patrika, Danika Jagran, Indian Express, IANS, Hindustan Times, और फैक्ट चेकिंग वेबसाइट Lallantop ने इस तस्वीर को प्रकाशित करते हुए इसे हिजबुल मुजाहिद्दीन का कमांडर मेहराजुद्दीन हलवाई उर्फ उबैद बताया है। इतना ही नहीं बीजेपी नेता तरुण चुघ ने भी इस तस्वीर को अपने आधिकारिक ट्विटर अकाउंट पर शेयर किया है। साथ ही CNN News18 के एडिटर Aditya Raj Kaul जो कि डिफेंस और कश्मीरी मुद्दों को काफी सालों से कवर करते आ रहे हैं, उन्होंने भी इस तस्वीर को कश्मीर मुठभेड़ में मारे गए कमांडर मेहराजुद्दीन हलवाई उर्फ उबैद की बताया है।\nमेहराजुद्दीन हलवाई उर्फ उबैद बताया गया।\nTop Hizbul terrorist killed in Kashmir. MehrajuDin Halwai,atop terror Commander was killed in an early morning encounter with security forces in Handwara, North Kashmir. He was contemporary of Burhan Wani. Halwai killed Kashmiris on orders of Hizbul Chief Syed Salahuddin. pic.twitter.com/aIfX8OTtAW\nवायरल दावे का सच जानने के लिए, हमने तस्वीर को गूगल रिवर्स इमेज के जरिए सर्च किया। इस दौरान, हमें वायरल दावे से जुड़ी एक मीडिया रिपोर्ट Times Of Israel की वेबसाइट पर मिली। जिसे 16 सितंबर 2015 को प्रकाशित किया गया था। रिपोर्ट में दी गई जानकारी के मुताबिक, फोटो में नजर आ रहा शख्स हिजबुल का कमांडर मेहराजुद्दीन हलवाई उर्फ उबैद नहीं, बल्कि इस्लामिक स्टेट से जुड़ा एक आतंकी उमर हुसैन है। अमेरिकी वेबसाइट Independent ने भी इस तस्वीर को प्रकाशित करते हुए शख्स को इस्लामिक स्टेट का एक आंतकी उमर हुसैन बताया है।\nप्राप्त जानकारी के आधार पर, हमने गूगल पर कुछ कीवर्ड्स के जरिए सर्च किया। इस दौरान हमें वायरल तस्वीर से जुड़ी एक रिपोर्ट BBC की वेबसाइट पर मिली। जिसे सितंबर 2015 को प्रकाशित किया गया था। रिपोर्ट में दी गई जानकारी के मुताबिक, उमर हुसैन ब्रिटेन का रहने वाला था। वह वहां के एक सुपरमार्केट में चौकीदार के तौर पर काम किया करता था और सोशल मीडिया पर काफी सक्रिय था। उमर हुसैन सोशल मीडिया के जरिए जिहाद को बढ़ावा देता था और वो इस्लामिक स्टेट का बहुत बड़ा समर्थक था। इसलिए, उसे इस्लामिक स्टेट द्वारा उन 700 लोगों में चुना गया था, जो सीरिया और इराक के आतंकी संगठनों से जुड़ने वाले थे। फिर उसे सीरिया ले जाकर वहां के आंतकी संगठन से जोड़ा गया।\nपड़ताल के दौरान, हमें उमर हुसैन की मौत से जुड़ी कई मीडिया रिपोर्ट्स मिली। हमें अमेरिकी वेबसाइट Express की एक रिपोर्ट मिली। जिसे 22 अक्टूबर 2017 को प्रकाशित किया गया था। रिपोर्ट में दी गई जानकारी के मुताबिक उमर हुसैन को 49 दिनों तक सीरिया की एक टॉर्चर सेल में रखने के बाद उसे मार दिया गया था। सीरिया के Raqqa शहर में इस्लामिक स्टेट के एक कैंप की दीवार पर उसका नाम लिखा हुआ भी देखा गया था। तो वहीं, 2018 में प्रकाशित BBC की एक रिपोर्ट के मुताबिक, सीरिया में हुई एक मुठभेड़ के बाद उमर हुसैन को मरा हुआ मान लिया गया।\nजबकि, साल 2019 में प्रकाशित The Sun की रिपोर्ट के मुताबिक, उमर हुसैन ने सीरिया में हुए एक आत्मघाती हमले के दौरान खुद को मार डाला था। उमर हुसैन जिंदा है या नहीं, इसकी आधिकारिक पुष्टि हम नहीं करते हैं।\nहमारी पड़ताल में मिले तथ्यों के मुताबिक, वायरल तस्वीर को लेकर किया जा रहा दावा गलत है। वायरल तस्वीर मुजाहिदीन के शीर्ष कमांडर मेहराजुद्दीन हलवाई उर्फ उबैद की नहीं है। बल्कि वायरल फोटो सीरिया के एक आतंकी उमर हुसैन की है। जिसका भारत से कोई संबंध नहीं है। हालाँकि, कश्मीर में मारे गए आतंकी मेहराजुद्दीन हलवाई उर्फ उबैद की कोई तस्वीर मीडिया में मौजूद नहीं है। जैसे ही हमें उसकी कोई तस्वीर प्राप्त होती है, आर्टिकल को अपडेट किया जायेगा।\nClaim Review: कश्मीर की मुठभेड़ में मारे गए हिज्बुल मुजाहिदीन के टॉप कमांडर मेहराजुद्दीन हलवाई उर्फ उबैद की वायरल तस्वीर।\nClaimed By: Tarun Chugh, BJP\nपिछला लेखक्या दिवंगत अभिनेता दिलीप कुमार के आखिरी समय का है सोशल मीडिया पर वायरल हुआ यह वीडियो?\nअगला लेखक्या मुकेश अम्बानी ने यूपी के सीएम योगी आदित्यनाथ को भेंट की राम मंदिर के डिजाइन वाली तस्वीर?


8 साल बाद फैन्स के बीच बोले रजनीकांत, 'ईश्वर ने चाहा तो पॉलिटिक्स में लूंगा एंट्री' - Rajinikanth fan meets 8 years - AajTak\nआठ सालों के अंतराल के बाद सुपरस्टार रजनीकांत चेन्नई में चार दिनों तक अपने फैंस से मिलेंगे. इसका सिलसिला शुरू होगा 15 मई से हो गया.\nनई दिल्ली, 15 मई 2017, अपडेटेड 16 मई 2017 15:59 IST\nआगे रजनीकांत बोले कि 21 साल पहले मैं एक राजनीतिक दुर्घटना का हिस्सा बना. उस समय कुछ कारणों की वजह से मैंने अपना समर्थन एक राजनीतिक गठबंधन को दिया. मेरे फैंस और तमिलनाडु के लोगों ने इस बात को सुनिश्चित किया कि वो गठबंधन जीते. तब से हर बार चुनाव में मेरा नाम घसीटा जाता है. यही कारण है कि हर बार मुझे यह साफ करना पड़ता है कि मैं हर बार किसी राजनीतिक पार्टी का समर्थन नहीं कर रहा हूं.\n#WATCH Live Via ANI FB : Actor Rajinikanth addresses his fans, in Chennai, TN https://t.co/3mo97GEPcV pic.twitter.com/5li5M9htRB\nसुपरस्टार रजनीकांत ने यह भी कहा कि मेरी जिंदगी सही हाथों में है. मैं अपना पूरा ख्याल रख रहा हूं.\nChennai: Afteragap of eight years, actor Rajinikanth meets his fans pic.twitter.com/yc7rJrUrbN\nकहा जा रहा है कि 66 वर्षीय अभिनेता अपने प्रशंसकों तस्वीरें खिचवाएंगे. इस सिलसिले में फैन्स को क्लबों को न्योता भेजा गया है ताकि 15 और 19 मई के बीच विभिन्न सत्र में वे शामिल हो सकें.\nगौरतलब है कि रजनीकांत पिछले महीने भी इसी तरह की मुलाकात करने वाले थे लेकिन उन्होंने इसे टाल दिया था. अपनी फिल्म 'शिवाजी' की सफलता के बाद आखिरी बार उन्होंने 2009 में फैन्स से ऐसी मुलाकात की थी.\nदरअसल रजनी ने उनके जन्मदिन में हुई भगदड़ के बाद से भारत में रहकर अपने फैन्स से मिलना बंद कर दिया था, क्योंकि वो नहीं चाहते थे कि किसी को उनकी वजह से चोट पहुंचे.\nरजनीकांत को धमकी, हाजी मस्तान को डॉन दिखाया तो खैर नहीं!


► MCQ Exam ON : Biosensors And Biochips Q.)\tHumidity of air can be determined bya1)\nWhich of the following statement is correct about the program given below? What is the maximum peak voltage for tunnel diodes?\n>उत्तर प्रदेश में प्रथम विकलांग विश्वविद्यालय कहाँ स्थापित किया गया है ? >निकट दृष्टि दोष से पीडि़त व्यक्ति के चश्में में कैसा लैस प्रयोग किया जाता है ? >उन दो ग्रहों के नाम बताइए, जो पूर्वी आकाश से ‘मार्निंग स्टार’ और पश्चिमी आकाश से ‘इवनिंग स्टार’ के रूप में दिखाई देते हैं ? >विश्व की सबसे लम्बी नदी कौन सी है ? >दिन और रात कहाँ बराबर होते हैं ? >हिन्दी वर्णमाला में संयुक्त व्यंजनों की संख्या कितनी है ? >अंतरराष्ट्रीय परमाणु ऊर्जा एजेंसी का मुख्यालय कहां स्थित है ? >प्रसिध्द हल्दी घाटी का युध्द (1576 ई.) किनके मध्य लड़ा गया था ? >एक ही स्थान पर लगने वाले दो ‘महाकुम्भ’ मेलों के बीच कितना अन्तराल होता है ? >फासिज्म किसमें विश्वास रखता है ? >संसद किसके माध्यम से सार्वजनिक व्यय पर नियन्त्रण रखता है ? >भारत के संविधान की किस अनुसूची में वे तीन सूचियां हैं, जो संघ और राज्यों के बीच शक्तियों का विभाजन करती हैं ? >‘द फ्यूचर ऑफ इण्डिया’ नामक पुस्तक के लेखक कौन हैं ? >गांधीजी के प्रिय भजन ‘वैष्णव जन तो तैने कहिए’ का रचयिता कौन है ? >किस उपकरण को वायुयान की चाल मापने के लिए प्रयोग करते हैं ? >शनि के चक्रों की खोज किसने और कब की थी ? >विस्सू, पांचोई और दियाई उत्सव किस जनजाति द्वारा मनाए जाते हैं ? >किसके कारण मरीचिका की परिघटना होती है ? >भारत में सबसे लंबी सिंचाई.नहर कौनसी है ? >चाबी भरी घड़ी में कौनसी ऊर्जा होती है ? >‘रॉकीज’, ‘एण्डीज’, ‘एटलस’, ‘आल्पस’, ‘हिमालय’ आदि किस प्रकार के पर्वत हैं ? >किलोवाट.ऑवर किसका एक यूनिट है ? >भारत में मनोविज्ञान की प्रयोगशाला की सर्वप्रथम स्थापना किस वर्ष हुई ? >सरकार के विरुध्द अविश्वास प्रस्ताव संसद के किस सदन में लाया जाता है ? >सामान्यतः बैंक सावधि जमा अधिकतम कितनी अवधि के लिए स्वीकार करते हैं ? >‘चार मीनार’ कहाँ स्थित है ? >राजस्थान राज्य की सर्वाधिक लम्बी सीमा किस राज्य के साथ है ? >पैगंबर हजरत मोहम्मद साहब का जन्म कहाँ हुआ था ? >राज्यों में राष्ट्रपति शासन की अधिकतम अवधि क्या है ? >भारतीय संसद के कामकाज में ‘शून्य काल’ का क्या अर्थ है ? >पहला ड्डत्रिम उपग्रह कौनसा था ? >‘गोरखालैंड परिषद’ कोलकाता के किस जिले हेतु प्रशासन के लिए स्थापित की गई है ? >प्रसिध्द नारा ‘गरीबी हटाओ’ किस पंचवर्षीय योजना के दौरान दिया गया था ? >सीपीयू का सबसे महत्त्वपूर्ण भाग कौन सा होता है ? >‘गुर्दे’ (किडनी) का कार्यात्मक यूनिट क्या है ? >विद्युत बल्ब के निर्माण में किन गैसों के संयोजन का प्रयोग किया जाता है ? >‘गया’ सम्बन्धित है भगवान बुध्द से, आखिर किस कारण से ? >1939 में कांग्रेस की अध्यक्षता हेतु महात्मा गाँधी ने किसे सुभाष चन्द्र बोस के विरुध्द नामित किया ? >‘बिहू’ किस राज्य का प्रमुख लोक नृत्य है ? >विश्व का प्रथम कम्प्यूटर नेटवर्क कौन सा है ? >सुरक्षा परिषद में स्थायी सदस्यों की संख्या कितनी है ? >उच्च न्यायालय के न्यायाधीशों के पद की शपथ किसके द्वारा दिलाई जाती है ? >भारत में ब्रिटिश शासन की शुरूआत किस लड़ाई द्वारा हुई ? >‘क्ले कोर्ट’ तथा ‘हार्ड कोट’ किस खेल से सम्बन्धित हैं ? >‘ऐन एरिया ऑफ डार्कनेस’ किसकी रचना है ? >ड्डष्णदेव राय द्वारा रचित ‘अमुक्तमाल्यद’ किस भाषा का ग्रन्थ है ? >मोंगिया पत्तन किस राष्ट्र में स्थित है ? >स्ट्रैण्ड.1 नामक, विश्व का पहला स्मार्ट फोन नैनोसैटेलाइट किस देश ने तैयार किया ? >हड़प्पाई स्थलों में कांस्य नर्तकी की मूर्ति कहाँ से प्राप्त हुई है ? >भारत में खुदरा ऋण का सर्वाधिक प्रतिशत किसका है ? >मेघनाद साहा किस क्षेत्र में अपने योगदान के लिए जाने जाते हैं ? >फिरोजशाह कोटला ग्राउण्ड कहाँ स्थित है ? >हड़प्पा की खोज किसने की ? >हिंदू कानून जिनकी देन है वह कौन थे ? >‘माई नेम इज ट्रेड’ ‘स्नो’, ‘द ब्लैक बुक’ जैसी चर्चित पुस्तकों के लेखक कौन हैं ? >‘तानसेन सम्मान’ किस राज्य को सरकार ने शुरू किया था ? >भारत में पहला सफल यड्डत प्रत्यारोपण किसने किया ? >फाह्यान किसके शासन काल के दौरान भारत आया था ? >लॉर्ड डलहौजी ने अपनी ‘लैप्स’ नीति का प्रयोग करते हुए किस राज्य का विलयन नहीं किया था ? >वायुमण्डल की सबसे निचली परत को क्या कहते हैं ? >सर्वाधिक सोने के सिक्के किस काल में चलाए गए ? >भारतीय राष्ट्रीय कांग्रेस का प्रथम अधिवेशन बिहार में कहाँ सम्पन्न हुआ ? >सूचना का अधिकार किस वर्ष पास हुआ ? >मेसोपोटामिया की सभ्यता कहाँ विकसित हुई थी ? >खाद्य ऊर्जा को हम किस इकाई में माप सकते हैं ? >पोलो खेल का प्रचलन भारत के किस राज्य में हुआ ? >मानव हृदय का कौन सा प्रकोष्ठ, पूर्णतः आक्सीजनीड्डत रक्त को महाधमनी में और वहां से पूरे शरीर में भेजता है ? >सूर्य का दिखाई देने वाला भाग क्या कहलाता है ? >किसके द्वारा एकाधिकारी प्रतियोगिता का सिध्दांत विकसित किया गया है ? >1962 के भारत.चीन युध्द के दौरान भारत के रक्षा मंत्री कौन थे ? >कौन-से विटामिन को डेंगू जैसी खतरनाक बीमारी के इलाज के लिए मददगार बताया गया है ? >उत्तर प्रदेश में अनौपचारिक शिक्षा योजना शुरू की गई ? >किस वायसराय को भारत में ‘स्थानीय स्वशासन’ की स्थापना का श्रेय जाता है ? >UNESCO ने निम्नलिखित में से किस दिन को ‘अंतर्राष्ट्रीय साक्षरता दिवस’ घोषित किया था ? >पुस्तक ‘बैंकर टु द पुअर’ के लेखक कौन हैं ? >स्वेज नहर किस सागरों को जोड़ती है ? >हिन्दी में लिखी गई प्रसिध्द पुस्तक ‘राग दरबारी’ किसने लिखी है ? >उर्दू कवि मिर्जा गालिब तथा संगीतज्ञ उस्ताद फैयाज खाँ का जन्म.स्थल कौन-सा है ? >आंखो से दिखाई देने वाला सबसे दूरस्थ खगोलीय पिंड अर्थात् एंड्रोमीडा की ग्रेट गैलेक्सी पृथ्वी से कितने प्रकाश वर्ष की दूरी पर है ? >उत्तर प्रदेश शैक्षणिक अनुसन्धान एवं विकास परिषद् की स्थापना किस वर्ष की गई ? >चित्रकला की बंगाल शैली का अग्रदूत कौन था ? >जवाहरलाल नेहरू राष्ट्रीय सौर मिशन कब शुरू किया गया था ? >संसार का विशालतम स्तनधारी कौन-सा है ? >द्वितीय पंचवर्षीय योजना में किस क्षेत्र के विकास पर सर्वाधिक बल दिया गया था ? >भारत के प्रथम नोबेल पुरस्कार विजेता कौन थे ? >‘बाबरनामा’ मूल रूप से किसमें लिखा गया है ? >किस राज्य का ‘घण्टा मरदाला’ प्रमुख लोक नृत्य है ? >‘कलम का सिपाही’ ड्डति के लेखक कौन हैं ? >लोकसभा हेतु उत्तर प्रदेश में निर्वाचित संसद सदस्यों की कुल संख्या क्या है ? >अंग्रेजी भाषा का एक मिलियन्थ (दस लाखवाँ) शब्द बनने का सम्मान किसको गया ? >मॉनिटर के डिस्प्ले आकार को कैसे मापा जाता है ? >वेबसाइट में प्रयुक्त ।ककतमेे को क्या कहा जाता है ? >ललित कला अकादमी की स्थापना किस वर्ष हुई थी ? >भारत में 1946 में लॉर्ड वावेल ने किसको अंतरिम सरकार गठित करने के लिए आमंत्रित किया था ? >अन्तर्राष्ट्रीय ख्याति प्राप्त पुस्तक ‘द मिस्ट्री ऑफ कैपिटल’ का लेखक कौन है ? >‘बगदाद’ किस नदी के किनारे स्थित है ? >भारतीय राष्ट्रीय काँग्रेस के कहाँ पर आयोजित वार्षिक सत्र में ‘पूर्ण स्वराज’ का संकल्प अपनाया गया था ? >ईसीजी (ECG) किस रोग का पता लगाने हेतु प्रयुक्त की जाती है ? >‘आयरन’ शब्द किस खेल से सम्बन्धित है ? >किसने कहा था, ‘‘अच्छा नागरिक अच्छा राज्य बनाता है और बुरा नागरिक बुरा राज्य बनाता है’’ ? >‘लिंगराज महल’ कहाँ स्थित है ? >राजस्थान में त्यौहारों का आगमन किस त्यौहार से माना जाता है ? >महासागर सतह पर सबसे गहरा बिन्दु कौन-सा है ? >‘मोनालिसा’ नामक चित्र की रचना किसने की थी ? >‘द लॉस ऑफ इनहेरिटेन्स’ किसकी ड्डति है ? >सूर्य का वजन पृथ्वी से कितना अधिक है ? >‘किशन महाराज’ किस वाद्य यंत्र से सम्बन्धित हैं ? >यूरेनियम विखण्डन की सतत् प्रक्रिया को जारी रखने में किस कण की जरूरत होती है ? >मध्य प्रदेश में नेपानगर किसके लिए प्रसिध्द है ? >कांच, हीरा और जल में प्रकाश के वेग का सही अवरोही क्रम क्या है ? >‘इंकलाब जिंदाबाद’ का नारा किसने दिया था ? >मार्को पोलो किस देश का मूल निवासी था ? >विक्रम साराभाई सेण्टर द्वारा निर्मित ‘सागा.220’ क्या है ? >श्रीलंका के राजा मेघवर्मन ने किस गुप्त शासक से भगवान बुध्द का मन्दिर बनवाने की अनुमति माँगी थी ? >भारत में वर्ष 1780 में कौन-सा पहला अंग्रेजी अखबार था ? >अनसॉलिसिटेड ई.मेल को क्या कहते हैं ? >‘सुदीरमन कप’ किस खेल से सम्बन्धित है ? >‘कीर्तन’ कहाँ का प्रमुख लोक नृत्य है ? >प्रादेशिक सेना में एम.एस. धोनी को कौन-सी मानद पदवी दी गई है ? >भारत का राष्ट्रपति बनने से पहले भारत रत्न का अवार्ड किसे मिला था ? >महिलाओं का घरेलू हिंसा से संरक्षण, अधिनियम किस सन् में पारित किया गया ? >महाभारत काल में ‘गंगापुत्र’ किसे कहा गया था ? >मानव ने ड्डषि कार्य किस युग से आरम्भ किया ? >‘डूरण्ड रेखा’ किस देशों की महत्वपूर्ण सीमा के बीच में है ? >उत्तर प्रदेश राज्य का सबसे कम आयु में मुख्यमंत्री बनने वाला व्यक्ति कौन हैं ? >एलोरा के ‘कैलाश मन्दिर’ का निर्माण किसने करवाया था ? >गुप्तकालीन ‘नवरत्न’ किस शासक के दरबार में थे ? >भारत का सबसे पुराना हॉकी टूर्नामेन्ट कौन-सा है ? >पृथ्वी की ऊपरी परत को क्या कहा जाता हैं ? >किस सिख गुरु पर औरंगजेब ने अत्याचार किया एवं मार दिया ? >किस लैंस का उपयोग करते हुए ‘निकट दृष्टिदोष’ दूर किया जा सकता है ? >मानव शरीर में मलेरिया किस जीव के कारण होता है ? >भारत में हरित क्रान्ति की शुरुआत कब हुई ? >अमेरिका की डेट्रॉएट इलेक्ट्रिल्स कम्पनी द्वारा निर्मित सबसे तेज चलने वाली इलेक्ट्रिकल कार का नाम क्या है ? >हड़प्पा सभ्यता में विशाल ‘स्नानागार’ का साक्ष्य कहाँ से प्राप्त हुआ है ? >एम.गवर्नेंस को वृहद् स्तर पर लागू करने वाला देश का पहला राज्य कौन-सा है ? >‘मुद्राराक्षस’ नामक पुस्तक का लेखक कौन था ? >लहसुन की विशेष गंध किसके कारण होती है ? >बेटल कन किस खेल से सम्बन्धित है ? >कर्नाटक का प्रमुख लोकनृत्य कौन सा है ? >भारतीय संविधान के किस अनुच्छेद में यह अंकित है कि ‘‘भारत अर्थात् इण्डिया राज्यों का एक संघ होगा’’ ? >भारत के योजना आयोग का गठन किस वर्ष किया गया था ? >भारतीय राष्ट्रीय कांग्रेस की स्थापना के समय कौन भारत का वायसराय था ? >भारतीय विदेश व्यापार संस्थान कहाँ स्थित है ? >भगत सिंह, सुखदेव एवं राजगुरू को फाँसी पर कब चढ़ाया गया ? >संविधान में मूल कर्तव्यों की प्रेरणा किस देश से ली गई है ? >1857 ई. के विद्रोह के समय भारत का गवर्नर.जनरल कौन था ? >जिस मार्ग पर ग्रह सूर्य की परिक्रमा करते है, उसे क्या कहते हैं ? >संविधान के किस संशोधन अधिनियम के द्वारा6से 14 वर्ष के सभी बच्चों के लिए शिक्षा के अधिकार को मूल अधिकार बनाया गया है ? >ग्यारहवीं पंचवर्षीय योजना की अवधि क्या थी ? Marathi Quiz


बीसीसीआई के सभी मैच खेलेगा बिहार, एक नवंबर से रणजी ट्रॉफी, शेड्यूल जारी\n19th July 2018\t0\tBy Kumar Aditya\nनयी दिल्ली : भारतीय क्रिकेट कंट्रोल बोर्ड ने सत्र 2018-19 के घरेलू मैचों का शेड्यूल जारी कर दिया है. इस बार बिहार को सारे घरेलू मैचों में शामिल किया गया है. रणजी ट्रॉफी, अंडर-23, अंडर-19, वीमेंस सीनियर, वीमेंस अंडर-23 और वीमेंस अंडर-19 में बिहार को प्लेट ग्रुप में रखा गया है. पुरुष कैलेंडर की शुरुआत 17 अगस्त से नौ सितंबर तक चलने वाली दलीप ट्राफी (गुलाबी गेंद से दिन-रात्रि टूर्नामेंट) के साथ होगी.\nइसके बाद विजय हजारे (राष्ट्रीय एकदिवसीय टूर्नामेंट) टूर्नामेंट का आयोजन 19 सितंबर से 20 अक्तूबर तक होगा. रणजी ट्राफी एक नवंबर से छह फरवरी तक खेली जायेगी. रणजी में बिहार के साथ इस ग्रुप में अरुणाचल प्रदेश, मणिपुर, मेघालय, मिजोरम, पुदुचेरी, सिक्किम और उत्तराखंड को रखा गया है.\nग्रुप की विजेता टीम नॉकआउट राउंड में प्रवेश करेगी. वहीं विजय मर्चेंट ट्रॉफी, अंडर-16 में बिहार को ईस्ट जोन में रखा गया है. ईस्ट जोन में बिहार के साथ झारखंड, त्रिपुरा, बंगाल, असम व ओड़िशा की टीमें हैं.\nबीसीसीआई के पास संसाधनों की कमी\nबीसीसीआई में कई अधिकारी चाहते थे कि पूर्वोत्तर के राज्यों को मजबूत जूनियर कार्यक्रम के जरिये शामिल किया जाये लेकिन पूर्वोत्तर राज्यों के रणजी ट्राफी में शामिल करने को लेकर लोढा सुधारों ने सभी को परेशानी में डाल दिया है.\nबीसीसीआई के एक वरिष्ठ अधिकारी ने कहा , अंपायर और मैच रेफरी जैसे मैच अधिकारियों से हमें अतिरिक्त काम कराना होगा जिन्होंने प्रत्येक दौर के बाद उबरने का समय नहीं मिलेगा.\nउन्हें लगातार यात्रा करनी होगी. फिलहाल बीसीसीआई के पास इस व्यस्त कार्यक्रम की जरूरत के अनुसार पर्याप्त संख्या में मैच अधिकारी (अंपायर, मैच रैफरी, स्कोरर) नहीं हैं. इसके अलावा एक अन्य बड़ा मुद्दा पूर्वोत्तर के क्रिकेट मैदान है.\nपूर्वोत्तर राज्य के एक वरिष्ठ अधिकारी ने कहा कि शिलांग में मेघालय के मैदान और दिमापुर (नागालैंड) में एक प्रथम श्रेणी स्तर के मैदान को छोड़ दिया जाये तो अन्य राज्य अपनी सुविधाओं के पुनर्गठन और सुधार की प्रक्रिया से गुजर रहे हैं. साथ ही हमें मौसम और रोशनी को भी ध्यान में रखना होगा.\nमैचों की संख्या में इजाफा\nपूर्वोत्तर के सभी राज्यों के शामिल होने के कारण बीसीसीआई को आगामी सत्र में 2017 घरेलू मैचों का कार्यक्रम रखने को बाध्य होना पड़ा. मणिपुर, मेघालय, मिजोरम, अरूणाचल प्रदेश, नागालैंड और बिहार की टीमों के घरेलू क्रिकेट में शामिल होने के बाद सीनियर पुरुष और महिला से लेकर अंडर 16 स्तर (लड़के और लड़कियों) के मैचों की संख्या में इजाफा हुआ है.\nघरेलू कैलेंडर की शुरुआत 13 से 20 अगस्त तक महिला चैलेंजर ट्राफी के साथ होगी. सैयद मुश्ताक अली ट्राफी के लिए राष्ट्रीय टी 20 चैंपियनशिप में 140 मैच खेले जायेंगे. पुरुष अंडर 23 वर्ग में दो प्रारूप में 302 मैच (प्रत्येक प्रारूप में 151) खेले जायेंगे जबकि अंडर 19 लड़कों के वर्ग में दो प्रारूप में 286 मैच (प्रत्येक प्रारूप में 143) होंगे. सीनियर महिला सत्र में 295 मैच जबकि अंडर 23 वर्ग में 292 मैच होंगे.\nCategoryBihar Cricket SPORTS\nतेजस्वी को हाईकोर्ट से बड़ी राहत, सुशील मोदी को नोटिस,अगले सप्ताह होगी सुनवाई\nभीड़ की हिंसा पर लोकसभा में राजनाथ का बयान, ‘फेक न्यूज़ से बढ़ी घटनाएं’\n2,561,888 People Visited